فەرهاد یاسین: لەنێو حكومەتدا یەكگرتوو خزمەتێكی زۆری كرد، بەڵام خەڵك لەبەرچاوی نییە – تۆڕی میدیایی خەڵک\n2018/06/03 - 10:15 AM\nهەولێر- ئارام سەردار:\nئەندامێكی سەركردایەتی یەكگرتووی ئیسلامی كوردستان دەڵێت، كە بەشداری كابینەی حكومەتیان كردووە خزمەتێكی زۆریان پێشكەشكردووە و كاریشیان كردووە بۆ رێگرتن لە دوو ئیدارەیی و شەڕ و پەشێوی نێوخۆ، بەڵام خەڵك لەبەرچاوی نییە.\nفەرهاد یاسین كە بەرپرسی مەڵبەندی دووی هەولێری یەكگرتووشە، لە چاوپێكەوتنێكدا لەگەڵ (خەڵك) ئاماژە بەوەش دەكات، ئەوەی لە هەڵبژاردنەكانی دوازدەی ئایاردا رووی دا، كودەتابوو بەسەر دێموكراسی و ئاڵوگۆڕی ئاشتییانەی دەسەڵاتدا.\nدەشڵێت ، یەكگرتوو تاووتوێی ئەوە دەكات لەگەڵ حزبە ئیسلامییەكان بەرەیەكی ئیسلامی یان لەگەڵ سەرجەم حزبە ئۆپۆزسیۆنەكان بەرەیەك بۆ هەڵبژاردنەكان دروستبكەن، بەڵام لە هەر حاڵێكدا یەكگرتوو بەشداری هەڵبژاردنەكانی هەرێمی كوردستان دەكات.\nناوبراو باسی لەوەشكرد كە بۆ چوونە بەغدا تاكو ئێستا بڕیاری كۆتایی نەدراوە، بەڵكو چاوەڕێی دواین هەڵوێستی كۆمسیۆن لەسەر ئەنجامی هەڵبژاردنەكان دەكەن، بەڵام هەر بڕیارێك بۆ چوون بە فراكسیۆنێك بۆ بەغدا دوور لە یەكێتی و پارتی بدەن یان بایكۆت ئەوا حزبە ناڕازییەكان پێكەوە دەبن.\nئەوەی بینیمان ئینقلاب بوو بەسەر پرۆسەی سیاسی و ئاڵوگۆڕی ئاشتیيانەی دەستاو دەسەتكردنی دەسەڵات\nخەڵك: وەك یەكگرتووی ئیسلامی كوردستان لەهەڵبژاردنی پەرلەمانی عێراق چاوەڕوانی ئەوەبوون تاچەند دەنگەكانتان زیاد بكات؟ ئایا ئەوە دەنگی راستەقینەی خۆتان بوو؟\nفەرهاد یاسین: یەكگرتوو لەرووی سیاسییەوە هەڵوێستی زۆر باش بوو دوای بەشداری كردن لەریفراندۆم و كشانەوەی لەحكومەت بەهۆی جێبەجێ نەكردنی پاكێجی چاكسازییەكانی بۆ ئیدارەدان، هەروەها ئەو بانگەشەیەی دەستمان پێكرد پێمان وابوو هەڵمەتێكی زۆر باش بوو كاندیدی باشمان هەبوو، بەپێی راپرسییەكان و تێكەڵاویمان لەگەڵ خەڵك، هەروەها دروست كردنی لیستێكی ئیسلامی هەرچەندە بەناوی یەكگرتوو بوو، بەڵام زیاتر لەحزبێكی ئیسلامی تێدابوو كە بزوتنەوە و رەوتی چاكسازی و گەشەبوو، هەموو ئەو كارانە پێیان دەگوتین كە یەكگرتوو ئەمجارە دەنگی زیاتر دێنێت كە بەداخەوە ئەوەی بینیمان پێچەوانە بوو و ئینقلاب بوو بەسەر ئەو تروسكاییەی كە پرۆسیەی سیاسی و ئاڵوگۆڕی ئاشتیانەی دەستاو دەسەتكردنی دەسەڵاتی تێدا دەكرا، بەڵام لە ١٢ی ٥ی ٢٠١٨ دوابزمار لەتابوتی دیموكراسی درا لەكوردستان، بۆیە لەمەودوا ئێمە نابێت بڵێین شتێك هەیە بەناوی دیموكراسی،چونكە ئەو رۆژە موئامەرەیەكی زۆر گەورەی ناوخۆیی و ئیقلیمی و نێودەوڵەتی كرا بەسەر دیموكراسییەوە، گەورەترین زەرەرمەندیش یەكگرتووی ئیسلامی بوو، ئەمەش بەشاهێدی خەڵكانی پارتی و یەكێتی ئینجا خەڵكی رۆشنبیر و خوێندەوار، كە ئێمە پێشبینیمان نەدەكرد یەكگرتوو بەم دەردە ببردرێت لەبەر ئەوەی یەكگرتوو دەستێكی خێر بوو بۆ كوردستان بەبێ ئەوەی دەستی سوربێت بەخوێنی كەس و لەروی خزمەتگوزاریش مێژووی هەیە و لەروی سیاسیشەوە هیچ گۆبەندێكی بۆ كوردستان دروست نەكردووە، لەپەرلەمانی عێراقیش كاریگەری زۆریان هەبووە خزمەتی باشیان كردووە.\nئەگەر پێمان باش بوو بچینە بەغدا فراكسیۆنێك دروست دەكەین دوور لەیەكێتی و پارتی كە داوای مافی كوردو جێبەجێ كردنی دەستور بكات\nخەڵك: ئەگەر بڕیاربێت بەشداری بكەن لەپرۆسەی سیاسی عێراق چۆن بەشدار دەبن؟\nفەرهاد یاسین: دوای ئەوەی كە هەڵبژاردن كرا لایەنە ناڕازییەكان كۆبونەوە و رێككەوتنێكی مەبدەئی كرا كە لەبەر ئەوەی ئۆپۆزسیۆنین و چارەنوسمان یەكە دەبێ هەنگاوەكانمان بەیەكەوە بێت، یەكەمین جار بڕیاردرا كە هەڵبژاردنەكە هەڵبوەشێتەوە و سكاڵاشمان تۆماركرد، چاوەڕوانی وەڵامی كۆمسیۆن دەكەین كە ئایا چ دەبێت، ئەوكاتە ئێمە بڕیاری خۆمان دەدەین ئەگەر پێمان باش بوو بچینە بەغدا فراكسیۆنێك دروست دەكەین دوور لەیەكێتی و پارتی كە داوای مافی كوردو جێبەجێ كردنی دەستور بكات و سەربەخۆ بێت، بۆیە ئەگەر بڕیاربێت بچینەوە بەغدا بەیەكەوە دەچین بەپێچەوانەشەوە بەیەكەوە بایكۆتی دەكەین، بەڵام چاوەڕوانی ئێمە بۆ وەڵامی كۆمسیۆن وەستاوە، هەندێ ئامادەسازیش لەناوخۆی حزب كراوە وەك راپرسی بەڵام دواجار سەركردایەتی دادەنیشێ و بڕیار دەدەن.\nخەڵك: بەرهەم ساڵح كاندیدی ئەو چوار لایەنە دەبێت بۆ سەرۆكایەتی كۆمار؟\nفەرهاد یاسین: نەخێر ئەم قسە نەكراوە و تەنها قسەو باسی رۆژنامەگەرییە.\nخەڵك: یەكگرتوو ركابەری سەرەكی پارتی بوو لەزۆنی زەرد، ئەو پاشەكشەیەی یەكگرتوو لەم ناوچەیەش هۆكارەكەی بۆچی دەگەڕێننەوە؟\nفەرهاد یاسین: بەهۆی ئەو ساختەكارییەی كرا، یەكگرتوو پاشەكشەی نەكردووە، بەڵكو پاشەكشەی پێكراوە بەهۆی ساختەكاری كردن لەدەنگەكانی، ئێمە بۆمان دەركەوت لەدوای وەرگرتنەوەی سی دی زانیارییەكان لەكۆمسیۆن كە دەسەڵات لەكوێ ساختەكاری كردووە و چۆن كردویەتی و چۆن دەنگی لایەنەكانی بۆخۆی بردووە و دەنگی لایەنەكانیشی سوتاندووە، بۆیە ئێمە پاشەكشەمان نەكردووە لەزۆنی زەرد، چونكە لەهەڵبژاردنی ئەمجارە دەنگێكی زۆرباشمان لەهەولێر هێنابوو، بەڵام دەستكاریان كردبوو، بۆیە ئێمە بەردەوام دەبین، بەتایبەت لەدهۆك وەك ركابەری هێزی دەسەڵات دەمێنینەوە، ئەگەر كورسیشمان نەبێ ئێمە خۆمان بەركابەری یەكەمی دەسەڵات دەزانین لەدهۆك.\nخەڵك: كەم بوونەوەی دەنگەكانی یەكگرتوو پەیوەندی بەهەڵوێستەكانیەوە نییە كە لەرابردوو ئۆپۆزسیۆنی بەجێهێشت و لەپەرلەمانیش كاریگەری هەبوو لەسەر چەند بڕیارێك بەهۆی بەشداری نەكردنی؟\nفەرهاد یاسین: ئێمە لەگەڵ چەند لایەنێك قۆناغێكمان تێپەڕاند وەك ئۆپۆزسیۆن كە پاكێجیشمان هەبوو پێشكەشی حكومەتمان كرد و خۆپیشاندانیشمان كرد، بەڵام قۆناغێكی تر هاتە پێش كە سەرجەم لایەنەكان بەشداریان كرد لەحكومەت، ئەوكاتەش ئێمە دوای هەموو حزبەكان بەشداریمان كرد لە ٢٠١٤، ئەمەش راستە دوای لایەنەكانی تر كشاینەوە لەحكومەت، بەڵام هەر ١٥ رۆژی جیاواز بوو لەوان، لەبەر ئەوە ئێمە وانازانین دەنگمان بەهۆی ئەوە كەم بێت، چونكە بونمان لەحكومەتیش خزمەتێكی باشمان كردووە، بەڵام خەڵكی كوردستان لەبەرچاوی نییە كاتێك ئێمە تۆمەتبار دەكرێین بە ١٩ی ئاب و نەچوونە ژوورەوەی ٥ پەرلەمانتارمان، بەڵام دەبێ ئەوە بزانن كە ئێمە بوینە هەوێنی چارەسەری زۆرلەكێشەكان كە خەڵك لەبەرچاوی نییە، كە بۆمان دەركەوت ئێمە ئەو دوو حزبە بۆمانەوەی خۆیان هەموو كارێك بكەن توندكردنەوەی بازگەكانیش لەهێڵی تەماس ئامادەییان تێدابوو كە كوردستان بكەنەوە دووبەش، بۆیە دەبوو یەكگرتوو لەسەر ئەوانە سزا نەدرێ بەڵكو پاداشت بدرێتەوە، بەڵام بەداخەوە ئەمە لەكاتی بانگەشە ئەوە لەدژی ئێمە بەكار هات و كاریگەری لەسەر دەنگەكانمان هەبوو.\nئەگەر بمانزانیایە دەرئەنجامی ریفراندۆم بەم شێوەیە دەبوو و ئەو دوو حزبەش بەم شێوەیە دژی یەكترن، رەنگە هەڵوێستمان جیابووایە\nخەڵك: تاچەند پێتان وایە بەشداری كردنی یەكگرتوو لەریفراندۆم وایكرد ئەندامانی سزای بدەن؟\nفەرهاد یاسین: لەوانەیە ئەگەر بمانزانیایە دەرئەنجامی ریفراندۆم بەم شێوەیە دەبوو و ئەو دوو حزبەش بەم شێوەیە دژی یەكترن، ئەو بەڵێنانەشی كە دراون وەكو پێویست نین هەڵوێستمان جیابوایە، لەگەڵ ئەوەشدا ئێمە لەپرۆسەی ریفراندۆم هەرگیز پەشیمان نین و تارادەیەكی باش لەوانەیە ئەندامانی ئێمەش لەدوای ١٦ی ئۆكتۆبەر جۆرێك لەبێتاقەتی رووی تێكردبن و گلەی و گازاندە هەبێ، بەڵام بەتێكەوڵاوبوون لەگەڵ رێكخستنەكان و كۆبونەوە لەگەڵیان ئەوە تارادەیەكی باش رەویەوە، لەبەر ئەوە ئەگەر بەم شێوەیە بوایە دەبوایە پارتی وەك بەرێوەبەری ریفراندۆم سزابدرایە و بەپلەی دووەمیش یەكێتی و ئینجا یەكگرتوو، چونكە ئەوان هەموو شتەكانیان لەبەر دەست بوو، كەواتە ئەگەر هێزێك خەڵكی برسی كردبێ و ریفراندۆمی ئەنجام دابێ ئازادییەكانی بەرتەسك كردبێ و رۆژنامەنووس بكوژێ و مەلای لەسەر مینبەر دەركردبێ دەنگی زیاد بوبێ ئەولاتر بوو ئێمەش دەنگمان زیاد بكات، كە خەڵكی كوردستان چاوەڕوانی سزادانی ئەو دوو حزبە بوو كە بەداخەوە بەهۆی ساختەكاریەوە ئەنجامەكان بەم شێوەیە بوون.\nدەبێت دروشمی گەورەمان وەرگرتنەوەی دەسەڵات لەیەكێتی و پارتی بێت، بەمە دەتوانین ژمارەی بەشداربوانی دەنگدان زیاتر بكەین\nخەڵك: پێشبینیتان چی دەبێـت بۆ هەڵبژاردنی داهاتووی پەرلەمانی كوردستان، ئایا ئەو چوار لایەنە بەیەك لیست بەشداری دەكەن؟\nفەرهاد یاسین: بابەتی هەڵبژاردن چارەنوسسازە و بەدیلی هەڵبژاردنیش تەنها هەڵبژاردنە، بۆیە بەهەر جۆرێك هەڵبژاردن بكرێ ئێمە بەشداری دەكەین وەك مەبدەئ، چونكە ئەوە دروشمی یەكگرتوو بوە گۆڕینی سندوقی فیشەك بەسندوقی دەنگدان لە ١٩٩٤ەوە، بۆ پەرلەمانی عێراق بەڵێنمان دا كە لیستی ئیسلامی گەورە بكەین، بۆیە ئێستا دوو هەڵبژاردەمان لەپێشە كە دیراسەی دەكەین ئەویش ئایا لیستە ئیسلامییەكە گەشە پێبدەین و كۆمەڵی ئیسلامی و كەسایەتی ئیسلامی ورێكخراوەكان بێنە ناویەوە تاوەكو دەنگە ئیسلامییەكە رابكێشین بۆخۆمان لەبەر ئەوەی بەشێكی ئەوەی نەچووە دەنگدەری ئیسلامی بووە كە ناڕازییە بەم دەسەڵاتە، هەڵبژاردەی دووەمیش هێزە ئۆپۆزسیۆنەكان بەیەكەوە لیستێك دروست بكەین ، دەرگاشمان كراوەیە، ئەگەر بێت ئێمە بەلیستی ئیسلامی و ئەوانیش بەلیستی خۆیان بەشداری بكەن دواتر لەدوای هەڵبژاردن رێكبكەوین و هاوپەیمانی دروست بكەین ئەمانە تائێستا تەنها قسەكراوە، بەڵام دەبێت دروشمی گەورەمان ئەوەبێت ئەویش وەرگرتنەوەی دەسەڵات لەیەكێتی و پارتییە، بەمە دەتوانین ئاواتێك بۆ خەڵكی كوردستان بگەڕێنینەوە و ژمارەی بەشداربوانی دەنگدان زیاتر بكەین، هەر لەبەرەی جەماوەریش دەمێنینەوە.\nخەڵك: پێتان وایە ئایندەی هەرێمی كوردستان چۆن دەبێت، خراپتر لەمە دەبێت، بینیمان وڵاتانی ئیقلیمی و هاوپەیمانان چ هەڵوێستێكیان هەبوو لەرابردوودا؟\nفەرهاد یاسین: ئەگەر سەیری تموحی وڵاتانی ئیقلیمی و نێودەوڵەتی دەكەین و سەیری ناوخۆی كوردستان بكەین كە دەسەڵاتێكی دیكتاتۆر و گەندەڵ بەردەوامە لەگەڵ دەسەڵاتێكی مەزهەبی ئەوە هانمان دەدات كە كوردستان و عێراق رەوشی بەرەو خراپتر دەڕوات و هەندێ بۆچونیش هەیە كە ئەو هەرێمەی هەشمانە، نامێنێت، بەڵام سوپاس بۆ خوا كوردستان خەڵكی دڵسۆز و رۆشنبیری تێدایە ئەگەر دەرفەتیان پێبدرێ رەوشی هەرێمی كوردستان بەرەو باشتر دەچێت، ئەوەی پێشبینی دەكرا كە ئەمەریكا ئێران لاواز دەكات و ئێمە بەهێز دەكات كەچی كوردستان هەوڵی سەربەخۆییمان دا پێچەوانەوەی سیاسەتی خۆی ئەمەریكا جوڵایەوە و ئێران و هیلالی شیعەی بەهێز كرد و ئێمەی لاواز كرد و لە لەدەستدانی خاك هیچ هەڵوێستێكی نەبوو، لەبەر ئەوە دەبێ ئێمە چاوەڕوانی هەموو بارودۆخێك بكەین.\nهۆكاری سەرەكی پەرتەوازەیی ناوماڵی كورد و یەك دەنگ نەبوونی كورد پارتی و یەكێتین و مێژووش ئەوەی سەلماندووە\nخەڵك: پارتی و یەكێتی داوای یەكڕیزی و یەك دەنگی كورد دەكەن، خوێندنەوەتان چیە بۆ ئەم داوایە؟\nفەرهاد یاسین: بەداخەوە ئەوەی ئەوان باسی دەكەن ئەو دروشمە باوەی كە بەرزی دەكەنەوە تەنها قسەیە و بۆخۆیان پێچەوانەی ئەو دروشمەن، چونكە هۆكاری سەرەكی پەرتەوازەیی ناوماڵی كورد و یەك دەنگ نەبوونی كورد پارتی و یەكێتین و مێژووش ئەوەی سەلماندووە، چونكە لەرابردوو ئامادەنەبوون تەنازول بكەن بەرامبەر شتێك بۆ حزبێكی كوردستان، بەڵام ئامادەبوون دەستی پیاوێكی غەیری كورد ماچ بكەن، لەبەر ئەوە ئەو قسەیە باوی نەماوە بۆ ئەوەی كورسی پێ پەیدا بكەن، ئێمەكارێك ناكەین یەكریزی ناوماڵی كورد تێك بدەین، بەڵام نابینە پاشكۆ لەبەر بەرژەوەندی حزبێك كە داوای یەكڕیزی دەكات، چونكە ئەگەر وەزیرێكی گەندەڵە، ئێمە دژی دەبین، بەرژەوەندی گەلیش لەبەرچاو دەگرین، ئێستاش خۆزگە یەكێتی و پارتی یەكڕیزی خۆیان دەپاراست كە چونە بەغدا و بەرنامەیەكیان دابنایە تاوەكو بیخەنەڕوو، ئێمەش هەرشتێك لەبەرژەوەندی خزمەتی خەڵك بێت پشتیوان دەبین، بەڵام جارێكی تر ناچینەژێر باری ئەو قسەیە.\nخەڵك- بەشی هەواڵ كۆمپانیای داناغاز و نەوتی هیلال لە ڕاگەیەندراوێكدا زیادكردنی بەرهەمهێنانی غازیان بە رێژەی 30% لە هەرێمی كوردستان ڕاگەیاند....


قورسایی وه‌ره‌قه‌ی كوردی به‌رامبه‌ر ده‌سه‌ڵاتی عه‌ره‌بی – Denegkan\nقورسایی وه‌ره‌قه‌ی كوردی به‌رامبه‌ر ده‌سه‌ڵاتی عه‌ره‌بی\nbyسه‌لام\tJuly 18, 2012\tگشتی\nدروستكردنی عێراق هه‌ر له سه‌ره‌تاوه بریتی بووه له شێواندنی كه‌سایه‌تی تاكی كورد و عه‌ره‌ب ! كورد وه‌ك له نه‌ته‌وه‌یه‌ك هه‌ر له به‌رایی دامه‌زراندنی عێراقی زۆره‌ملێوه به‌و ڕه‌وشه سیاسیه ڕازی نه‌بووه و له‌گه‌ڵ ده‌سه‌ڵاتی عه‌ره‌بی به‌غداوه له كێشه و ململانێی نێو په‌رله‌مان و نێو شاخ بووه !شۆرشه‌كانی شێخ مه‌حموود و بارزان و مه‌لا مسته‌فا و شۆرشی نوێ و ململانێی ئێستایی په‌رله‌مانی عێراق باشترین به‌ڵگه‌ی هه‌بوونی ئه‌و كێشه‌ن له هه‌ناوی عێراقدا!\nكورد به په‌رله‌مان و شه‌ڕ نه‌یتوانیوه كێشه‌ی بوونی خۆی وه‌ك نه‌ته‌وه‌یه‌ك یه‌كلابكاته‌وه ! ده‌سه‌لاتی به‌غدا دكتاتۆری , دیموكراتی یان مه‌زهه‌بێكی جیا له مه‌زهه‌بی كورد بێ, به‌رامبه‌ر بوونی كورد بیركردنه‌وه‌ی ئه‌و ده‌سه‌ڵاته عه‌ره‌بیه هه‌ر بیركردنه‌وه‌ی ئیستعماریانه‌ی لۆكه‌ل بووه !\nئێستا ناوی هه‌رێمی كوردستان له نه‌زه‌ر به‌غداوه خۆی دانپَنانه له ته‌ره‌ف ده‌سه‌ڵاتی كوردیه‌وه داننانه به‌و سنووره‌ی باشووری كوردستان , كوردیش له لای خۆیه‌وه به‌و سنووره ڕازی نییه! جا بۆ ئه‌وه‌ی شه‌ڕ دووباره نه‌بێته‌وه و تاكی كورد و عه‌ره‌ب نه‌بنه‌وه خه‌ڵووزی هیچ شه‌ڕێكی ئاینده!\nده‌سه‌ڵاتی كورد ده‌توانێ به بڕیارێك له قه‌باره بچووكی سێ شاریی ده‌ربچێ و ببێته هه‌شت نۆ شاری! ده‌توانێ هه‌له‌بجه و رانیه و چه‌مچه‌مال له ده‌ڤه‌ری سه‌وز بكاته شار (پارێزگا) , ئاكرێ , زاخۆ , سۆران له ده‌ڤه‌ری زه‌رد بكاته پارێزگا .به‌و شێوه‌یه كورد نۆ پارێزگای له ژێر ده‌سه‌ڵاتی خۆی ده‌بێ و به‌و قورساییه‌وه ده‌توانێ داوای گه‌ڕاندنه‌وه‌ی كه‌ركوك و مه‌خمور و سنجار….هتد بكات و ده‌سه‌ڵاتی عه‌ره‌بی له به‌غدا زیاتر به داخوازییه‌كانی كورد ڕازی بێت و بیر له مه‌سه‌له‌ی شه‌ڕ نه‌كاته‌وه و تاكی عه‌ره‌بیش شۆڤینیه‌ته‌كه‌ی ئه‌وه‌نده كاڵ ده‌بێ و كورد وه‌ك نه‌ته‌وه‌یه‌كی جیا له خۆی باشتر بخوێنێته‌وه!\nPrevious میدیا و مانشێت …. عەبدوڵا مەحمود\nNext (ژیان‌وسه‌فه‌ری نائومێدی له شیعری_هه‌ڵكردنی خامۆشی_ژاوێن شاڵیدا)


ڤایرۆسی کۆرۆنا و لێکەوتە ئابوریەکانی\n2020-04-11 534 جار بینراوە کۆمێنت\nلە ئێستادا ئەوەندەی لێکەوتە ئابوریەکانی ڤایرۆسی کۆرۆنا مەترسیدارە خودی ڤایرۆسەکە و قوربانیەکانی مەترسیدارنین، بەدرێژایی مێژوو چەندین پەتا و تاعونی جۆراوجۆر هاتوون و مرۆڤایەتی تێی پەڕاندوە، خۆشبەختانە لەهەرێمی کوردستان کاریگەری ئەم ڤایرۆسە کەمە و ئەویش بۆ چەندین هۆکار دەگەڕێتەوە کەپێویستی بە توێژینەوە هەیە سەرەڕای بێ پلانی حکومەتی هەرێم ئەگەر بڵێین تەنها کارێکی باشی کردوە ئەوە بوە کە لەڕوبەڕوبونەوەی ئەم ڤایرۆسەدا زوو هاتە دەست و ڕێکاری پێویستی گرتە بەر سەرەڕای ئەوەی بەشی زۆری تێچوەکەی لەلایەن کەرتی تایبەت و کۆمپانیا و دەوڵەمەنەکانەوە لە ئەستۆ گیراوە.....\nلەگەڵ ڕاگەیاندنی کۆترۆڵی ڤایرۆسەکە کاریگەری و مەترسیە ئابوریەکانی دەرئەکەوێ بە ڕادەیەکی ترسناک بۆ نمونە:-\n- دابەزینی نرخی نەوت و وەستانی جوڵەی ئابوری کە تادور مەودا ئەم جوڵە بەئاسانی دروست نابێتەوە بەهەزاران دەستی کار لەکار دوردورخراونەتەوەو بێکار دەبن .\n- داهاتی تاک بەجۆرێ کەمبۆتەوە هاوڵاتیان ناتوانن باج وڕسومات وپارەی ئاو وکارەبا بدەن.\n- داهاتی خاڵە سنوریەکان کەمی کردوە.\n- هەردوێنێ یەکێتی ئەوروپا بڕی 5 ملیار دۆلاری تەرخانکردوە بۆ کەمکردنەوەی لێکەوتە ئابوریەکانی ئەم ڤایرۆسە.\nبۆیە دەبێت حکومەت ئەم بابەتە بەهەند وەربگرێت لەخەمی هاوڵاتیانی خۆیدا بێت بەشێوەیەکی گشتی و ئەو ڕێکارانە بگرێتە بەر کە زیانەکان کەم بکاتەوە و دەرفەت بدات بە کەرتی تایبەت بەتایبەت ئەو کۆمپانیایانەی کە دەستی هاوکاریان بۆ حکومەت و خەڵک درێژ کردووە بە پێچەوانەوە زیانە ئابوریەکان زۆر قورس تر دەکەوێتەوە بۆ هاوڵاتیانی کوردستان بەجۆرێک بە چەندین ساڵ قەرەبوو ناکرێتەوە لە کاتێکدا باشترین داهات و سەرچاوەی داهات کەرتی کشتوکاڵە و هەرێم خاکی بەپیت و ئاوی شیرین و هەوای گونجاوی هەیە.\nلە ئێستادا ئەوەندەی لێکەوتە ئابوریەکانی ڤ.کۆرۆنا مەترسیدارە خودی ڤایرۆسەکە و قوربانیەکانی مەترسیدارنین\nبەدرێژایی مێژوو چەندین پەتا و تاعونی جۆراوجۆر هاتوون و مرۆڤایەتی تێی پەڕاندوە\nخۆشبەختانە لەهەرێمی کوردستان کاریگەری ئەم ڤایرۆسە کەمە و ئەویش بۆ چەندین هۆکار دەگەڕێتەوە کەپێویستی بە توێژینەوە هەیە سەرەڕای بێ پلانی حکومەتی هەرێم ئەگەر بڵێین تەنها کارێکی باشی کردوە ئەوە بوە کە لەڕوبەڕوبونەوەی ئەم ڤایرۆسەدا زوو هاتە دەست و ڕێکاری پێویستی گرتە بەر سەرەڕای ئەوەی بەشی زۆری تێچوەکەی لەلایەن کەرتی تایبەت و کۆمپانیا و دەوڵەمەنەکانەوە لە ئەستۆ گیراوە\nلەگەڵ ڕاگەیاندنی کۆترۆڵی ڤایرۆسەکە کاریگەری و مەترسیە ئابوریەکانی دەرئەکەوێ بە ڕادەیەکی ترسناک بۆ نمونە\nدابەزینی نرخی نەوت و وەستانی جوڵەی ئابوری کە تادور مەودا ئەم جوڵەبەئاسانی دروست نابێتەوە بەهەزاران دەستی کار لەکار دوردورخراونەتەوەو بێکار دەبن .\n.داهاتی تاک بەجۆرێ کەمبۆتەوە هاوڵاتیان ناتوانن باج وڕسومات وپارەی ئاو وکارەبا بدەن.\nوەداهاتی خاڵە سنوریەکان کەمی کردوە.\nهەردوێنێ یەکێتی ئەوروپا بڕی 5 ملیار دۆلار ی تەرخان کردوە بۆ کەمکردنەوەی لێکەوتە ئابوریەکانی ئەم ڤایرۆسە.\nبۆیە دەبێت حکومەت ئەم بابەتە بەهەند وەربگرێت لەخەمی هاوڵاتیانی خۆیدا بێت بەشێوەیەکی گشتی و ئەو ڕێکارانە بگرێتە بەر کە زیانەکان کەم بکاتەوە و دەرفەت بدات بە کەرتی تایبەت بەتایبەت ئەو کۆمپانیایانەی کە دەستی هاوکاریان بۆ حکومەت و خەڵک درێژ کردووە بە پێچەوانەوە زیانە ئابوریەکان زۆر قورس تر دەکەوێتەوە بۆ هاوڵاتیانی کوردستان بەجۆرێک بە چەندین ساڵ قەرەبوو ناکرێتەوە لە کاتێکدا باشترین داهات و سەرچاوەی داهات کەرتی کشتوکاڵە و هەرێم خاکی بەپیت و ئاوی شیرین و هەوای گونجاوی هەیە\n2020-07-21 474 جار بینراوە


ڕێککەوتنێکی نهێنی پارتی و گۆران لەسەر پێکهێنانی حکومەت ئاشکرا دەبێت\nئه‌م بابه‌ته 6673 جار خوێنراوه‌ته‌وه\nپارتی دیموكراتی كوردستان و بزووتنەوەی گۆڕان لە ركابەرایەتی سەر سەختی یەكتر بۆ هاوپەیمانی و بەڵێندان بۆ دروستكردنی نوێی حكومەتی هەرێمی كوردستان و پێدانی جێگری سەرۆكی حكومەتی هەرێم بە بزووتنەوەی گۆڕان.\nبەپێی سەرچاوەیەكی تایبەتی ژیان لە ئێستادا پەیوەندیەكانی نێوان پارتی دیموكراتی كوردستان و بزووتنەوەی گۆڕان لە ئاستێكی زۆر باشدایە نێچیرڤان بارزانی، جێگری سەرۆكی پارتی دیموكراتی كوردستان لە رێگەی مستەفای سەید قادر، وەزیری پێشووی پێشمەرگە(پشكی گۆڕان) لە پەیوەندی بەردەوام دایە لەگەڵ بزووتنەوەی گۆڕان\nلە ئێستادا لە تۆڕە كۆمەڵایەتیەكان باس وەرگرتنی بڕە پارەیەك لەپارتی دیموكراتی كوردستان دەكرێت لەلایەن بزووتنەوەی گۆڕان، تایبەت بەم پرسە سەرچاوەیەكی بەرپرس ئاماژەی بەوەشدا كە تاوەكو ئێستا رون نییە ئەو دەنگۆیە راستە یاخود نا، هەروەها لەناو بزووتنەوەی گۆڕانیش ئەو پرسە وروژێنراوە و تاوەكو ئێستا وەڵام نەدراوەتەوە.\nلە هەڵبژاردنی 12ی ئایار بزووتنەوەی گۆڕان كاندیدە سەركەوتوەكانی نەنارد بۆ سوێندخواردن و دەست بەكار بوونی وەك ئەندامی ئەنجوومەنی نوێنەرانی عێراق، بەڵام دوای ئەوەی فوئاد حوسێن، سەرۆكی دیوانی سەرۆكایەتی هەرێم خۆی هەڵبژارد وەك كاندیدی مەسعود بارزانی، سەرۆكی پارتی بۆ پۆستی سەرۆك كۆمار، كاندیدە سەركەوتوەكانی بزووتنەوەی گۆڕان بە فرۆكەیەكی تایبەت چونە بەغدا بۆ سوێندخواردن و دەست بەكاربوونیان.\nلە تۆڕە كۆمەڵایەتیەكان قسەی زۆر كرا فرۆكە تایبەتەكە و باس لە پەیوەندیەكی ژێر بەژێری پارتی دیموكراتی كوردستان و بزووتنەوەی گۆڕان دەكرێت، بزووتنەوەی گۆڕان تاوەك ئێستا ئەو دەنگۆیانەی رەتنەكردۆتەوە.\nئەندامێكی جڤاتی نیشتمانی بزووتنەوەی گۆڕان بە ڕۆژنامەی (ژیان)ی وت:" لە ئێستا پەیوەندی نێوان پارتی دیموكراتی كوردستان و بزووتنەوەی گۆڕان پەیوەندیەكی ئاسایی و یەكتر بینین هەیە، بەڵام راناگەندرێت".\nسەبارەت بە وەرگرتنی بڕە پارەیەك لەلایەن بزووتنەوەی گۆڕان لە پارتی دیموكراتی كوردستان و بەڵێنی پارتی لەسەر پێكهێنانی كابینەی نوێی حكومەتی هەرێم و پێدانی پۆستی جێگری سەرۆكی حكومەتی هەرێم بە بزووتنەوەی گۆڕان ئەو سەرچاوەیە وتی، لەناو بزووتنەوەی گۆڕانیش ئەم قسەیە كراوە و نزیك بوونەوە هەیە و پارتی دەیەوێت گۆڕان بەشداری حكومەت بكات و پۆستی گرنگیشی پێدەدات ئەمەش وەك كاردانەوەی شكست هێنانی كاندیدەكەی بارزانی بەرامبەر كاندیدی یەكێتی بۆ پۆستی سەرۆك كۆماری عێرا.


33 ژنی كورد لەلایەن ئێرانەوە بەند كراون - تۆڕی میدیایی خەڵک\nخەڵك- جەنەراڵ كیڤن كۆبسی، فەرماندەی ئۆپەراسیۆنە هاوبەشەكان لە عیراق ڕایدەگەیەنێت، ئۆپەراسیۆنی (خواستی پتەو) لە عیراق كە لەلایەن ویلایەتە یەكگرتووەكانەوە ئەجام دەدرێت، نمونەیەكە دەكرێت لە هەموو ئۆپەراسیۆنەكانی ئایندە لە ناوچە جیاجیاكانی جیهان پشتی پێببەسترێت. ماڵپەڕی ئەرمادەی سەربازی لە زاری جەنەراڵ كۆبسی بڵاویكردەوە"تائێستاش پاشماوەكانی داعش بونییان هەیە و ئەم بوونەش تا ئەندازەیەكی زۆر لە ناوچەكانی نێوان هێز و نەژادە جیاجیاكاندایە". بە وتەی كۆبسی"داعشی بوونی لە ناوچەكانی چیای حەمرین لە باكووری خۆرهەڵاتی عیراق هەیە، بەو پێیەی كەلێن و بۆشتایی لەنێوان هێزە فیدراڵییەكانی عیراق و پێشمەرگەی كوردی هەیە، چەكدارانی ڕێكخراوەكە لەو ناوچانەدا لە ئەشكەوتەكانەوە هەوڵ توندوتیژی بۆ بەغدا هەناردە بكەن".\nبەپێی ئاماری مافی مرۆڤی هەنگاو، ئێران لەماوەی ساڵێكدا 33 ژنی كوردی دەستبەسەر كردووە و سزای لێدانی قامچی بە سەر ١٠ ژنی چالاكی كورددا سەپاندووە.\nڕێكخراوی مافی مرۆڤی هەنگاو بڵاویكردەوە، ئاداری ٢٠٢٠ هەتا ئاداری ٢٠٢١ لانیكەم ٣٣ چالاكی ژنی كورد لەلایەن ناوەندە ئەمنییەكانی حكوومەتی ئێرانەوە دەستبەسەر كراون،و دەزگای دادوەریی كۆماری ئیسلامی ئێران سزای بەندكران و لێدانی قامچی بە سەر ١٠ ژنی چالاكی كورددا سەپاندووە.\nئاماژە بەوەشكراوە، ئەو ژنانە لە شارەكانی كوردستان لەلایەن ناوەندە ئەمنییەكانی ئێرانەوە دەستبەسەر كراون كە هۆكاری زۆربەیان چالاكی سیاسی بووە و پارێزگاكانی كرماشان و سنە بۆ هەر یەكێكیان ١٢ حاڵەت زۆرترین حاڵەتی دەستبەسەر كردنی ژنیان تێدا تۆمار كراوە.\nلە ڕاپۆرتەكەی هەنگاودا ئەوەش هاتووە، پارێزگای سنە: ١٢ حاڵەت، پارێزگای ئورمیە: ٦ حاڵەت، پارێزگای كرماشان: ١٢ حاڵەت، پارێزگای ئیلام ١ حاڵەت، پارێزگای لوڕستان: ١ حاڵەت، پارێزگای مازەندەران: ١ حاڵەتیان هەبووە.


لیستی ئه‌و یاریزانانه‌ی ریال داوایان ده‌كات ئاشكرا بوو\n:: PM:06:18:23/06/2022 \nراپۆرته رۆژنامەوانییەکان ئێوارەی ئەمڕۆ پێنجشەم 23ی حوزه‌یران ئاشكرایان كرد، یانه‌ی ریال مەدرید لە نزیکەوە چاودێریی یەکێک لە ئەستێرەکانی یانه‌ی تۆتێنهامی ئینگلیزی ده‌كات، هه‌روه‌ها چه‌ند یاریزانێكی تری وه‌ك ئامانجی خۆی دیاریی كردووه.\nرۆژنامەی "زە سەن"ی به‌ریتانی بڵاوی کردەوە، یانەی ریال مەدرید ئارەزووی ئەوە دەکات ئەستێرەی کۆریای باشوور سۆن هیونگ مین بگوازێته‌وه ریزه‌كانی، کە وەرزی رابردوو بۆ یەکەمجار لە ژیانی وەرزشیدا خەڵاتی گۆڵکاری پرێمەرلیگی بە هاوبەشی لەگەڵ محەمەد سەڵاحی ئەستێرەی لیڤەرپوول به‌ده‌ست هێنا.\nرۆژنامەکە ئاماژەی بەوە کردووە، سۆن بەشێکە لە لیستێکی کورتی هێرشبەران کە یانەی ریال مەدرید ئاماده‌ی كردووه، لە کاتێکدا کارلۆ ئەنچیلۆتیی راهێنەری مه‌درید، هەوڵی بەهێزکردنی هێڵی هێرشبردنی تیپه‌كه‌ی ده‌دات، ئه‌مه‌ش دوای تەواوبوونی گرێبەستی گاریس بەیڵ و ئیسکۆ، هەروەها مارکۆ ئەسێنسیۆش ده‌نگۆی ئه‌وه‌ی له باره‌وه هه‌یه تیپه‌كه جێ بهێڵێت.\nسۆن لە 324 یارییدا 131 گۆڵی تۆمارکردووە و 73 ئەسیستی بۆ یانەی تۆتێنهام کردووە، لە ناو چەند هێرشبەرێکی هەڵبژێردراودایە، کە وەک ئامانجی یانەی ریال مەدرید دانراون، ئەوەش دوای ئەوەی کیلیان مباپێ رەتی کردەوە پاریس سانجێرمان جێ بهێڵێت و بچێتە یانەی شاهانه.\nئامانجه‌كانی تری ریال مه‌درید به گوێره‌ی رۆژنامه‌كه، پێك دێن له سێرج گنابری یاریزانی بایرن میونشن، ئەلیخاندرۆ گارناچۆی یاریزانی لاوی مانچستەر یونایتد، ریچارلیسۆنی یاریزانی ئێڤێرتۆن و گابرێل خیسۆسی ئەستێرەی مانچێستەر سیتی.\nراهێنەری بەڕازیل: هەرکەسێک پشت بە نەیمار ببەستێت کەره!\nریال مه‌درید "سه‌ڵاح و دیبالا"ـی ده‌وێت؟\nچاڤی یاریزانێكی بارسێلۆنا ده‌رده‌كات!\nچالاكییه وه‌رزشییه‌كانی كوردستان ده‌ست پێ ده‌كه‌نه‌وه\nمانچێسته‌ر یونایتد رۆناڵدۆ شۆك ده‌كات\nپیكێ خیانه‌تی له شاكیرا كردووه و خه‌ریكه جیا ده‌بنه‌وه\n"پێلێ"ـی ئه‌فسانه‌ی تۆپێ پێ نامه‌یه‌ك بۆ پوتین ده‌نێرێت


ئیشایا 49 KSS - Esajas 49 BPH | Biblica\nئیشایا 49 KSS - Esajas 49 BPH\n1ئەی دوورگەکان، گوێم لێ بگرن،\nئەی نەتەوە دوورەکان، گوێ شل بکەن:\nیەزدان پێش لەدایکبوونم بانگی کردم،\nلەناو سکی دایکمەوە دیاری کردم.\n2 دەمی منی کرد بە شمشێرێکی تیژ،\nلە سێبەری دەستی خۆیدا منی شاردەوە،\nمنی کردە تیرێکی تیژکراو،\nلەناو تیردانەکەی منی شاردەوە.\n3 بە منی فەرموو: «تۆ بەندەی منیت،\nئیسرائیل، ئەوەی لەنێویاندا شکۆدار دەبم.»\n4 منیش گوتم: «بەخۆڕایی ماندوو بووم،\nلە شتی هیچوپووچدا توانای خۆمم نەهێشت،\nبەڵام دادم لەلای یەزدانە و\nپاداشتم لای خودامە.»\n5 ئێستاش یەزدان ئەمە دەفەرموێت،\nیەزدان کە لە سکی دایکمەوە شێوەی منی کێشا،\nبۆ ئەوەی ببم بە بەندەی خۆی،\nتاوەکو یاقوب بگەڕێنەوە بۆ لای ئەو،\nئیسرائیلیش بچنە پاڵ ئەو،\nجا لەبەرچاوی یەزدان شکۆمەند دەبم و\nخوداشم دەبێتە هێزم،\n6 ئەو دەفەرموێت:\n«کەمە کە بەندەی من بیت\nبۆ هەستانەوەی هۆزەکانی یاقوب و\nبۆ گەڕانەوەی ئەوانەی کە لە ئیسرائیل ئەوانم پاراست،\nبەڵکو دەتکەمە ڕووناکی بۆ نەتەوەکان\nتاکو ڕزگاریم بەوپەڕی زەوی بگەیەنیت[a].»\n7 یەزدان، پیرۆزەکەی ئیسرائیل، ئەوەی دەیکڕێتەوە، دەفەرموێت:\nبە گیان ڕیسواکراو، بەوەی مایەی ڕقی نەتەوەیە،\nبە خزمەتکاری فەرمانڕەواکان:\n«پاشایان دەبینن و هەڵدەستن،\nمیرانیش کڕنۆش دەبەن،\nلەبەر یەزدان کە دڵسۆزە و\nلەبەر پیرۆزەکەی ئیسرائیل کە تۆی هەڵبژارد.»\n8 یەزدان ئەمە دەفەرموێت:\n«لە کاتی پەسەندیم وەڵامت دەدەمەوە،\nلە ڕۆژی ڕزگاریدا یارمەتیت دەدەم،\nجا دەتپارێزم و دەتکەمە پەیمان بۆ گەل،\nبۆ بوژاندنەوەی زەوی،\nبۆ بەمیراتکردنی میراتی چیاوچۆڵەکان،\n9 بە دیلەکان دەڵێت: ”وەرنە دەرەوە،“\nبەوانەی لە تاریکیدان: ”ئازاد بن!“\n«لەسەر ڕێگاکان دەلەوەڕێن،\nلەوەڕگاکانیان لەسەر هەموو گردۆڵکەیەکی ڕووتەنن.\n10 نە برسی دەبن و نە تینوو،\nنە گەرما لێیان دەدات و نە خۆر،\nچونکە ئەوەی بەزەیی پێیاندا دێتەوە ڕێنماییان دەکات و\nبۆ سەر کانیاوەکانیان دەبات.\n11 هەموو چیاکانم دەکەم بە ڕێگا و\nڕێڕەوەکانم بەرز دەبنەوە.\n12 ئەوەتا ئەمانە لە دوورەوە دێن و\nئەوەتا ئەمانە لە باکوور و ڕۆژئاواوە و\nئەمانەش لە ناوچەی ئەسوانەوە.»\n13 ئەی ئاسمان، هاواری خۆشی بکە،\nئەی زەوی، شادمان بە!\nچیاکان دەکەونە ناو هاواری خۆشییەوە،\nچونکە یەزدان دڵنەوایی گەلی خۆی دەکات و\nبەزەیی بە زەلیلەکانیدا دێتەوە.\n14 بەڵام سییۆن گوتی: «یەزدان بەجێی هێشتم!\nپەروەردگار لەبیری کردم.»\n15 «چۆن دایک کۆرپەی شیرەخۆرەی خۆی لەبیر دەکات،\nیان بەزەیی بە بەری سکی خۆی نایەتەوە؟\nتەنانەت ئەویش لەبیر دەکات،\nبەڵام من تۆ لەبیر ناکەم.\n16 ئەوەتا لەناو لەپم تۆم هەڵکۆڵیوە،\nهەمیشە شووراکانت لەبەرچاومن.\n17 کوڕەکانت خێرا دەگەڕێنەوە،\nڕووخێنەران و تێکدەرانت لێت دەچنە دەرەوە.\n18 چاوهەڵبڕە بۆ دەوروبەرت و ببینە!\nهەموو کۆبوونەوە، هاتن بۆ لات.»\nیەزدان دەفەرموێت: «بە گیانی خۆم،\nتۆ هەموویان وەک خشڵ لەبەر دەکەیت،\nوەک بووک خۆت بەوان دەڕازێنیتەوە.\n19 «هەرچەندە بوویت بە شوێنێکی کەلاوە و وێران و\nبەڵام ئێستا تەنگ دەبیت بۆ دانیشتووان،\nلووشدەرانت دوور دەکەونەوە.\n20 ڕۆژێک لە ڕۆژان گوێت لێ دەبێت\nکە کوڕانی سەردەمی سک سووتاویت دەڵێن:\n”ئەم جێیە تەنگە بۆمان،\nجێمان بکەرەوە با نیشتەجێ بین.“\n21 لە دڵی خۆتدا دەڵێیت:\n”کێ ئەمانەی بۆم بوون\nکە من سک سووتاو و نەزۆکم،\nدوورخراوە و دەربەدەرم؟\nئەی کێ بەخێوی کردن؟\nئەوەتا من بە تەنها مابووم،\nئەمانە لەکوێ بوون؟“»\n22 یەزدانی باڵادەست ئەمە دەفەرموێت:\n«ئەوەتا من دەست بۆ نەتەوەکان بەرز دەکەمەوە،\nبۆ گەلانیش ئاڵای خۆم بەرز دەکەم،\nجا کوڕەکانت بە باوەش دەهێنن و\nکچەکانیشت لەسەر شانیان هەڵدەگرن.\n23 پاشاکان تۆ پەروەردە دەکەن،\nشاژنەکانیان دەبنە دایەنی تۆ،\nڕوویان لە زەوی دەبێت،\nکڕنۆشت بۆ دەبەن و تۆزی پێیەکانت دەلێسنەوە،\nئیتر تۆ دەزانیت کە من یەزدانم.\nئەوانەی شەرمەزار نابن ئەوانەن چاوەڕوانی منن.»\n24 ئایا دەستکەوت لە پاڵەوان دەبردرێت؟\nئایا ڕاپێچکراو لە دەستی ستەمکار دەربازی دەبێت؟\n25 بەڵام یەزدان ئەمە دەفەرموێت:\n«تەنانەت ڕاپێچ لە چنگی پاڵەوانیش دەبردرێت،\nدەستکەوت لە چنگی زۆرداریش دەرباز دەبێت.\nمن دژایەتی دژەکانت دەکەم و\nمن منداڵەکانت ڕزگار دەکەم.\n26 بە ستەمکارانت گۆشتی خۆیان دەرخوارد دەدەم و\nوەک شەرابی شیرین، بە خوێنی خۆیان سەرخۆش دەبن.\nجا هەموو مرۆڤ دەزانێت\nمن کە یەزدانم ڕزگارکەری تۆم،\nئەوەش کە دەتکڕێتەوە توانادارەکەی یاقوبە.»\n49:6 بڕوانە لۆقا 2:29-32.\nKSS : ئیشایا 49


له‌شکری ئه‌مه‌ریکا مه‌شق و ڕاهێنان به هێزه‌کانی عێراق ده‌کات\nله‌شـکری ئه‌مه‌ریکا ده‌سـتیکردووه به مه‌شق و ڕاهێنانی هێزه‌کانی عێراق له بنکه‌یه‌ک له پارێزگای ئه‌نبار که به‌رده‌وام له لایه‌ن چه‌کدارانی گروپی ناسراو به ده‌وڵه‌تی ئیسلامیـیه‌وه ده‌کرێته ئامانج.\nکارلا باب په‌یامنێری ده‌نگی ئه‌مه‌ریکا له وه‌زاره‌تی به‌رگری ئه‌مه‌ریکا ڕاپـۆرتی له‌م باره‌یه‌وه ناردووه و تیایدا ده‌ڵێت:\nکۆلۆنێل ستیڤ وارن گوته‌بێژی وه‌زاره‌تی به‌گری ده‌ڵێت له ئێسـتادا نزیکه‌ی 320 سه‌ربازی ئه‌مه‌ریکایی له بنکه‌ی ئه‌سه‌دی ئه‌نبارن و له‌وێ ڕاوێژکاری بۆ هێزه ئاسایشیـیه‌کانی عێراق ده‌که‌ن و هه‌روه‌ها له دانانی پـلانه‌کاندا یارمه‌تیـیان ده‌ده‌ن، ئه‌مه‌ش له کاتێـکدا گولـله خومپاره‌ی چه‌کدارانی داعش له نزیک ئه‌و بنکه‌یه ده‌که‌ون. به‌ڵام وارن ده‌ڵێت ئه‌م خومپاره هاویشتنه هیچ زیانی به سه‌ربازێـک یان ئامێرێـکی ئه‌مه‌ریکایی نه‌گه‌یاندووه و ته‌نها مایه‌ی بێزاریـیه.\nپاشان کۆلۆنێل ستیڤ گوتی له 20 ی مانگی دوازده‌وه له‌و بنکه‌یه مه‌شق و ڕاهێنانی فیرقه‌ی 7 ده‌سـتیپـێـکردووه. گوتیشی ئامانجه سه‌ره‌کیـیه‌کانی مه‌شقه‌که‌یان بریتیـیه له چۆنێتی پلان دانان و لێـکدانی ڕاپـۆرته هه‌واڵگریـیه‌کان له‌گه‌ڵ زانیاریـیه‌کان و چۆنێتی هه‌ماهه‌نگیکردن له‌گه‌ڵ هێزه ئاسمانیـیه‌کاندا. له‌گه‌ڵ ئه‌وانه‌شدا به گشتی په‌ره به ستراتیژیـیه ئاسایشیـیه‌کان ده‌درێن.\nله ناوچه‌یه‌کی دیکه‌ی عێراق له سه‌ربازگه‌ی تاجی که نزیکه‌ی 30 کیلۆمه‌تر له باکوری به‌غداوه دوره، نزیکه‌ی 170 سه‌ربازی دیکه‌ی ئه‌مه‌ریکایی مه‌شق و ڕاهێنان به 4 به‌تالیۆنی هێزه ئاسایشیـیه‌کانی عێراق ده‌که‌ن.\nهه‌روه‌ها له دوو بنکه‌ی دیکه‌ش ئاماده‌کاری ده‌کرێت بۆ ده‌سـتپـێکردنی مه‌شقپـێـکردن، که یه‌کێـکیان له ناوچه‌ی به‌سمایه‌ی باشوری به‌غدایه و ئه‌وی دیکه‌یان له هه‌ولێری پایته‌ختی هه‌رێمی کوردستانه. وه‌زاره‌تی به‌رگری ئه‌مه‌ریکا له باره‌ی ئه‌م دوو بنکه‌یه ده‌ڵێت هه‌تا چه‌ند هه‌فته‌یه‌کی دیکه‌ش مه‌شق و ڕاهێنان له‌م دوو بنکه‌یه ده‌سـتپـێناکه‌ن.


دانیشتنێکی دۆستانە لە نێوان کومیتەکانی حدک، ی ن ک و گۆڕان لە ئەمریک??\nناوەندی هەوال- ئەمریکا: ڕۆژی شەممە ڕێکەوتی ١٣ ی جولای ٢٠١٣ی زایینی بەرامبەر بە (٢٢ پووشپەڕ)، لە شاری هارریسۆنبوورگ لە نزیک واشینگتۆن دی سی، چاوپێکەوتنی دۆستانە لە نێوان کومیتەی حیزبی دیموکراتی کوردستان لە ئەمریکا و هەیئەتێکی کەرتی رێکخستنی یەکیەتیی نیشتمانی کوردستان و چالاکانی بزووتنەوەی گۆڕان، ئەنجام درا.\nلەو دیدارە دا لە لایەن حیزبی دێموکراتی کوردستان، حەسەن حاتەمی- ئەندامی ڕێبەری حیزب و پەیمان رەحیمی- ئەندامی حدک و بەڕێزان: عەبدوڵڕەحمان حەسەن و یۆنس حاجی ئەندامانی کەرتی رێکخستنی یەکیەتی و کەریم رەشید و شێخ محەممەدهەڵسوڕاوانی گۆڕان بەشدار بوون.\nمەسەلەی کورد لە چوار بەشی کوردستان و گۆرانکارییەکانی ئەم دوایانە و گیروگرفتە نێوخۆیی و دەرەکییەکان لەنێو حیزب و ڕێکخراوەکانی باشوور و رۆژهەڵاتی کوردستان، بەتایبەتی یادی نەمران، د. قاسملوو و هاوڕێیانی عەبدوڵلا قادری ئازەر و د. فازل رەسووڵ- کە ٢٤ ساڵ پێشتر و لەورۆژەدا لەسەر میزی وتووێژ لەلایەن دیپڵۆمات تێڕۆریستەکانی کۆماری ئیسلامی ئێران تێڕۆر کران. لە تەوەرێکی دیکەی ئەو دانیشتنە دا، دیدارەکانی نێوان دێموکراتەکان و ئاکامەکانی تا ئێمڕۆ، هەڵبژاردنەکان لە ئێران و کاریگەریان لەسەر پرسی کورد و رەهەندە جۆراوجۆرەکانی خەبات لەنێوخۆی ئێران باسە گرینگەکانی ئەو چاوپێکەوتنە بوون.\nبەشداران جیاوازی و جیابیریان بە دیاردەیەکی ئاسایی سروشتی و زانی کە ئاستەنگی زۆریان لەپێشە. ئەوان پێیان وابوو کە پلۆڕالیسمی رێکخراوەیی و فرەبیری لەنێو خەباتی کوردان دا، کە کەم تەمەن و کەم ئەزموونە، پێویستە وەک دیارەدەیەکئ مۆدێڕن چاوی لێبکری. ئامادەبووان هاوخەباتی و یەکریزییان وەک پێویستیەکی هەمیشەیی بە باشترین رێکاری تیکۆشان و پاراستنی دەسەکەوتەکان، لە قەڵەم دا.\nبگه‌رێوه|ئەم بابەتە 917 جار بینراوە| بینێره| چاپ


2016 April — Asinger\n24 / 4 The crime of Genocide against Humanity\nAsinger company, جیهان, قه‌ڵادزێ, مێژوویی\n24 / 4 memorandum in London\nGenocide, تاراوگه, ڤیدیۆ, مێژوویی\nبا له یادی ٢٤ / ٤ به‌رنامه‌ی پێکه‌وه ژیان بۆ جیاوازه‌کان داڕێژین\nNawandi Qaladze, پێشنیار, کۆمه‌ڵایه‌تی\nبۆ هه‌موو خزمانی نوره‌دینی، میراوده‌لی، مه‌نگوڕ، مامه‌ش، شۆڕی، ئاکۆ، شیلانه، مه‌رگه‌یی، جاف، به‌گ، وه‌جاخی کاک خدری، سه‌کر، سۆڤی، مه‌لا زاده، مه‌ره‌سه‌نه، کۆیی، سلێمانیه‌یی، هه‌ولێری، ڕۆژهه‌ڵاتی بۆ هه‌ر مرۆڤ دۆستێک که شانازه به‌وه‌ی که ڕۆژگارێک ژیانی له ده‌ڤه‌ری پشده‌ر […]\nThe Crime of Genocide against Humanity\nWe invite you to attend the anniversary of the 101th year of Armenian genocide and the 42st year of Kurdish genocide on the University of Sulaymaniya in Qaladze. 6pm, Thursday 28th, April, 2016 43 Lancaster Gate, London, W2 3NA […]\nThe Kurdish Genocide (Al- Anfal Campaigns)\nAl-Anfal “the Spoils” is the name of the eighth Sura of the Quran. It is also the name given to the Iraqis Regime for the 8 series of military attacks which lasted from February 23 until September 6, 1988 in South Kurdistan […]\nله ٢٢ هه‌مین ساڵڕۆژی ماڵئاوایی برا، هاوڕێ و هاوخه‌باتی شاخ و شار\nسیاسی, میدیا, مێژوویی\nهەزاران سڵاو ده‌نێرین بۆ گیانی پاکی کاک ڕه‌سوڵ مامه‌ند هاوڕێ و هه‌ڤاڵه شه‌هیده‌کانی و هه‌موو ئه‌وانه‌ی که؛ نسکۆیان بە نسکۆ هێنا * بەر لە هەموان دەستیان وە قەندیل دا * نه‌یان هێشت پشکۆکانی ژێر ژیلەمی ئاوردانی شۆڕش دامرکێ * […]


زانیاری نوێ: كازمی پێداگری دەكات تا ئێستاش گەرەنتی وەرگرتنی متمانە بە كابینەكەی نیە – Standard Kurd\nلەلایەن ستاندار Posted on ئایار 4, 2020 583 جار بینراوە 0 سەرنج\nهەریەك لە هاوپەیمانی فەتح و دەولەتی قانون نارەزایەتیان بەرامبەر بەشێك لە كاندیدەكانی كابینە وەزاریەكەی مستەفا كازمی هەیە و داوایان كردووە ناوبراو بیان گۆرێت.\nسەرچاوەیەكی نزیك لە مستەفا كازمی كاندیدی راسپێردراو رایگەیاندووە مستەفا كازمی پێداگرە لەو لیستەی كە ئامادەی كردووە كە ناوی كاندیدەكانی تێدایە و نایەوێ هیچ گۆرانكاری تری تێدابكات، بەتایبەت كە لەلایەن دەستەی دەسپاكی و دەستەی لێپرسینەوە و دادپەروەری پەسەند كراون.\nجێی باسە تا ئێستابەفەرمی هاوپەیمانی وەتەنیە و دەولەتی یاسا دژایەتی خۆیان بۆ كابینەكە دەربریوە.\nبەگوێرەی زانیاریەكان هەولەكانی كازمی لە ئێستا بۆ چارەسەركردنی ناكۆكی و نارەزایەتیەكانە لەبەرامبەر كابینەكەی بۆ ئەوەی بتوانێت متمانەی ئەنجومەنی نوێنەران بەدەست بهێنیت.\nبڵاوکراوەی پێشووبۆچی تێچووی به‌رهه‌مهێنانی به‌رمیلێك نه‌وتی هه‌رێم له به‌رمیلێك نه‌وتی عیراق زیاتره؟\nبڵاوکراوەی نوێترسیستەمەکە بەمردووی لەدایک بووە


بەڕێز / جەنابی وەزیر\nبەڕێز/ بەڕێوەبەری گشتی کاروباری تەندروستی\nب/ کۆنوسی کۆبونەوە\nدوا بەدوای نوسراومان ژمارە(120) لە ڕێکەوتی (7/1/2014) سەبارەت بە کۆبوونەیەیەک لەگەڵ کارمەندان و بەرپرسانی مەرزەکانی هەرێمی کوردستان و زیاتر ئاگادار بوون لە ڕەوشی کارکردن و جێ بە جێ کردنی ڕێنماییەکانی خۆراک.\nکۆبوونەوەکە لە ڕۆژى سێ شەممە ڕێکەوتى 14/1/2014 لە دیوانی وەزارەت کۆبونەوە بەسەرپەرشتى د.خالێ بەڕێوەبەری چاودێری و سەلامەتی خۆراک وە ئامادەبوونی ئەم بەڕێزانەى خوارەوە :-\n-\tد. ابراهیم مێگفى /بەڕێوەبەرایەتی چاودێری و سەلامەتی خۆراک.\n-\tدیلام وشیار /بەڕێوەبەرایەتی چاودێری و سەلامەتی خۆراک.\n-\tسارا حازم /بەڕێوەبەرایەتی چاودێری و سەلامەتی خۆراک.\n-\tد. رزگار علی /بەڕێوەبەری خۆپاراستنی تەندروستی سلێمانی،\n-\tسمیر احمد /بەڕێوەبەرایەتی خۆپاراستنی تەندروستی سلێمانی،\n-\tعێمت سلماناوی /بەڕێوەبەرایەتی خۆپاراستنی تەندروستی دهۆک.\n-\tیاسین سلیمان /بەڕێوەبەرایەتی خۆپاراستنی تەندروستی دهۆک.\n-\tپۆلێ یوسف /بەڕێوەبەرایەتی خۆپاراستنی تەندروستی هەولێر.\n-\tسەنگەر رحمان /یەکەی نموونەی خۆراک حاجی ئۆمەران.\n-\tبهرام محمود /خاڵی پشکنینی شێخ لەنگە.\n-\tحسن محمد /چاودێری تەندروستی گەرمیان.\n-\tهێمن ڕحمد /یەکەی پشکنینی خۆراک پەروێزخان.\n-\tڕخلاێ محمد /کەرەنتینی تەندروستی فڕۆکەخانەی نێودەوڵەتی هەولێر.\n-\tناڤم رسول /کەرەنتینی تەندروستی فڕۆکەخانەی نێودەوڵەتی هەولێر.\n-\tرەنجدەر نڤمى /بەڕێوەبەرایەتی چاودێری خۆراک تەوێڵە.\n-\tڕکرم محمد /بەشی خۆپاراستنی تەندروستی شارەزوور.\n-\tنێرالدین عماد /بەڕێوەبەرایەتی یەکەی پشکنینی خۆراک باشماخ.\nسەرەتا بە ڕێز د.خالێ ڕحمد / بەڕێوەبەری چاودێری و سەلامەتی خۆراک دەستی کرد بە تاوتوێکردنی چەند بابەتێک لە کۆبوونەوەکە و وەرگرتنی ڕای هەریەکە لە ئامادەبوان لە خوارەوە ئاماژەی پێکراوە:\n1-\tدەربارەی جیاوازی لە جێ بە جێ کردنی ڕێنماییەکانی خۆراک و تایبەتمەندی عیراقی لە مەرزەکان،سەرجەم بازگەکان ئاگادارکرانەوە کە پێویستە کار بکرێت بە تایبەتمەندی عیراقی 2012 ژمارە 1847 نوێکردنەوەی دووەم بە پێچەوانەوە بەرپرس دەبن.\n2-\tلەکاتی نەبوونی زانیاری پێویست لە تایبەتمەندی عیراقی دەربارەی هەر خۆراکێک پێویستە بە نوسراوی فەرمی لە لایەن بەڕێوەبەرایەتی گشتی تەندروستی پەیوەندار وەزارەتی لێ ئاگادار بکرێتەوە بۆ وەرگرتنى ڕینمایى.\n3-\tگشتاندنی سەرجەم بڕیارەکانی لێژنەی تایبەتمەندی بۆ سەرجەم بەڕێوەبەرایەتیە گشتیە یەکان بەمەبەستی ئاگاداربوون لە ناوەڕۆکی بڕیارەکان و کارپێکردنیان لە مەرزەکانی خاڵە سنووریەکان.\n4-\tسەرجەم ئامادەبووان هاوڕا بوون لە کار کردن بە بەڵگەنامەی شیکردنەوەی کۆد بۆ ئەو بەرهەمە ئەوڕوپییانەی کە تەنها بەرواری بەسەرچوونیان لەسەرە وە بەرواری بەرهەمهێنانیان بە کۆدە.\n5-\tئاگاداری نوێنەری سەرجەم بازگەکان کرایەوە کە لە ئێستادا تیمی چاودێری تەندروستی دیوانی وەزارەت گەران و بەدواداچوونی ناو بە ناویان هەیە بۆ دڵنیابوونەوە لە پابەند بوون بە یاسا و ڕێنماییەکان لە کاتی ڕێگەپێدان بە هاوردنی خۆراک وە لەکاتی بوونی سەرپێچی ئەولایەنەی ڕێگەپێدانەکەی کردووە لێپرسینەوەی لەگەڵ دەکرێت.\n6-\tئەنجامی تاقیگەکانی شکنینی خۆراک بۆ هەموو بازگەکان لە هەرێمی کوردستان کاری پێدەکرێت و نابێت داوای دووبارە پشکنین بکرێتەوە لە بازگە ناوخۆییەکان لەکاتی بوونی بەڵگەنامەی پشکنینی تاقیگەکە. بەڵام ئەو خۆراکانەی کەلە بەشەکانی تری عیراق دێتە ناو هەرێمی کوردستان پشکنینی بۆ دەکرێت.\n7-\tلەکاتی هاوردنی خۆاک کە هەمان بەروار و وەجبەیە بەڵام لە کۆنتینەری جیاواز وە لە هەمان کات پێویستە پشکنین بۆ هەموو کۆنتینەرێک ئەنجام بدرێت.\n8-\tداوا کرا بە دواداچوون بکرێت بۆ یەک لابوونەوەی هاوردنی بەرهەمە ێینیەکان.\n9-\tپێشنیاز کرا خولی ڕاهێنانی تایبەت بۆ کارمەندانی مەرزەکان ساز بکرێت بۆ شارەزابوون دەربارەی چۆنیەتی جێ بە جێ کردنی یاسا و ڕێنمایی تایبەت و تێگەیشتنی وەک یەک لە تایبەتمەندی عیراقی.\n10-\tسەبارەت بە ماوەی بەسەرچوونی کێک و بسکویت و شوکولاتە بەم شێوەی خوارەوەیە:\n(اسم المنتوج)\tجۆرى لە قووتکردن\n(نوع التعبئە)\tماوەى ڕێگەپێدراو\n(فترات الێلاحیە)\tبارى هەڵگرتن\n*پسکیتى شیرنکراو؛ *پسکیتى سوێرکراو ؛\n*ویفر بەهەموو جۆرەکانیەوە\t*عبوات کارتۆنى ؛\n*پێچراو بە کاغەزى تایبەت؛\nنۆ (9) مانگ\tلە بارى هەلگرتنى ئاسایدا(ڤروف الخزن اعتیادیە)\nعبوات کانزایى\tدوانزە (12) مانگ\tلە بارى هەلگرتنى ئاسایدا\n*پسکیتى محشى و داپۆشراو بەهەموو جۆرەکانى (البسکیت المحشى والمغگى بانواعیه)؛\n*محشى و داپۆشراو بەهەموو جۆرەکانى (المحشى و المغگى بانواعیە)\tعبوات کانزایى\nدوانزە (12) مانگ\tلە بارى هەلگرتنى ئاسایدا (ڤروف الخزن اعتیادیە)\n*عبوات کارتۆنى ؛\nنۆ (9) مانگ\tلە بارى هەلگرتنى ئاسایدا (ڤروف الخزن اعتیادیە)\nکێکى ئامادە بەهەموو جۆرەکانى (الکیک الجاهز بانواعیە)\tکیسى ناوپۆشکراو بە ئەلمنیۆم (اکیاس مبگنە بالالمنیوم)\tچوار (4) مانگ\tلەبارى هەڵگرتنى سارد (ڤروف خزن مبردە)\nشیرنى بەهەموو جۆرەکانى (الشکە بانواعها)\tعبوات گونجاو (عبوات مناسبە)\tدوانزە(12) مانگ\tلە بارى هەلگرتنى ئاسایدا (ڤروف الخزن اعتیادیە)\nچوکلێت و لوقم بەهەموو جۆرەکانى\n(التوفى اللقم بانواعە)\tعبوات گونجاو (عبوات مناسبە)\tنۆ (9) مانگ\tلە بارى هەلگرتنى ئاسایدا (ڤروف الخزن اعتیادیە)\n11-\tلەبەشی دووەمی کۆبوونەوکە نوێنەری بازرگانەکان ئامادەبوون و داواکارییەکانیان خستە ڕوو گفتووگۆیان دەربارە کرا وە لە راسپاردەکانى سەروە رەچاوى داواکارى بازرگانەکان کراوە لە چوارچێوەى یاسا و ڕێنمایەکان.\nدیلام وشیار ڕسماعیل\nد.ابراهیم مستەفا على\nبەڕێوەبەرایەتی چاودێری و سەلامەتی خۆراک


ئەستێرەی سوور - ویکیپیدیا، ئینسایکڵۆپیدیای ئازاد\nئەستێرەی سووری پێنج پەڕی پڕکراو (★) ھێمایەکی گرینگە کە لە باری مێژووییەوە زۆرتر لەگەڵ بیرۆکەی کۆمۆنیستی لە پەیوەندیدا بووە و بە شێووەیەکی تایبەت وێرای چەکوچ و داس نیشان دراوە؛ بەڵام لە سەدەی بیست و یەکەمدا بە تەواوی وەکوو ھێمایەک بۆ سۆسیالیزم بە کار ھاتووە. ئەم ھێمایە لە ئاڵاکان، نیشانەکانی حکۆمەتی، بیناکانی یادکردنەوە، خەملینۆکەکان و ھەروەھا لۆگۆکان بە کار ھاتووە.\nشیکردنەوەیەک سەبارەت بە ئەستێرەی سوور، پێنج پەڕی ئەستێرەکە ھێمایەک لە پێنج قامکی دەستی کرێکار دەزانێت، ھەروەھا شیکردنەوەکانی دیکە ئەمەیان وەکوو پێنج کیشوەری جیھان زانیوە. جگە لەمە لە یەکێتیی سۆڤیەت ئەم شیکردنەوە پێشنیار کرابوو کە پێنج پەڕەکەی ئەستێرەی سوور ھێمایەکە لە پێنج گرووپی کۆمەڵایەتی کە وڵاتانی سۆڤیەت بەڕەو سۆسیالیزم ڕێبەری دەکەن: لاوەکان، سەربازەکان، کرێکارانی کارخانەکان، وەرزێران و خەڵکی لادێ، و ڕۆشنبیران. لە نیشانەی حکۆمەتی سۆڤیەت، ئەستێرەی سوور نیشانەی ئەرتەشی سوور و دەزگای سەربازییە کە لە تەنیشتی چەکوچ و داس کەوتووە و لەسەریەکەوە نیشانەیەک لە کاری ئاشتیخوازانە بە ئەژمار دێت.\nواتای ئەستێرەی سوور لە وڵاتەکانی جۆراوجۆر لە سەرانسەری ئەورووپا جیاواز بووە. تۆزێک لە وڵاتەکانی پەیمانی وارشۆی پێشوو وەکوو ئوکراینا داوا دەکەن کە ئەمە ھێمایەک لە ئایدیۆلۆژیایەکی تەواوخوازانەیە و یاساکانێکیان بۆ قێخەکردنی پەسەند کردووە. بەڵام لە لە زۆربەی وڵاتەکانی دیکەی ئەورووپایی ڕوانگەیەکی ئەرێنی بە ھێمای ئەستێرەی سوور لە ئارادا ھەیە و وەکوو ھێمایەکی دژەفاشیزم، و بەرخۆدان دژ بە داگیرکەریی نازییەکانی دەزانن. ئەستێرەی سوور ھەروەھا لە کۆنتێکستێکی ناکۆمۆنیستی بە کار دەچێت و بەر لە پەیدابوونەوەی ئەم بزووتنەوەکان، لە سەدەی نۆزدەیەم لە نیشانەی وڵاتەکان و دەوڵەتەکان بە کار دەچوو. بەسبار ئەستێرەی سوور لە ئاڵای نیوزیلاند و ویلایەتی کالیفۆرنیای ئەمریکا بە کار چوو. ئەستێرەی سوور ھەروەھا وەکوو لۆگۆی کۆمپانیاکانێک وەکوو بەشکۆی مەزنی تێکساکۆ و بەشکۆی فرەنەتەوەیی بیرەی ھاینەکەن بە کار چووە.\n^ "پۆرۆشنکۆ یاساکانێک بۆ بە تاوانبارزانینی ڕەژیمەکانی کۆمۆنیست و نازی واژۆ کردەوە". ئینترفەکس ئوکراینا. 15ی ئایاری 2015. Retrieved ٢٢ی ئازاری ٢٠٢١. Check date values in: |accessdate=, |date= (help)\n^ "پۆرۆشنکۆ یاساکانێک واژۆ کرد بۆ کۆمۆنیزمسڕی لە ئوکراینا". پراڤدا (بە ئۆكراینی). 15ی ئایاری 2015. Retrieved ٢٢ی ئازاری ٢٠٢١. Check date values in: |accessdate=, |date= (help)\nوەرگیراو لە «https://ckb.wikipedia.org/w/index.php?title=ئەستێرەی_سوور&oldid=766293»\nدواجار لە ١٤:١٠ی ٢٣ی ئازاری ٢٠٢١ دەستکاری کراوە\nئەم پەڕەیە دواجار لە ١٤:١٠ی ٢٣ی ئازاری ٢٠٢١ نوێ کراوەتەوە.


نوسینی داهێنەرانە – Awat Academy\nئەگەر هێڵی ئینتەرنێتەکەت خێرایە دەتوانیت لەخوارەوە لە بەشی وانەکان سەیری وانەکان بکەیت بەڵام ئەگەر هێڵی ئینتەرنێتەکەت خاوە یاخود دەتەوێت سوود لە سەرجەم خزمەتگوزارییەکانی ئاوات ئەکادیمی وەربگریت و ئەم کۆرسە وەک کۆرسێک لە بەشی کۆرسەکانت دەربکەوێت ئەوا ئەپلیکەیشنی ئاوات ئەکادیمی دابەزێنە و پاشان له تابی دووه‌م(ئایكۆنی ئه‌ستێره) په‌نجه دابگره له‌سه‌ر ئەم کۆرسە دواتر په‌نجه له‌سه‌ر دووگمه‌ی به‌شداربه دابگره.\nتێبینی١: ئەگەر هیچ کۆرسێکت نەبینی ئەپەکە دابخەو پاشان دووبارە بیکەوە.\nتێبینی٢: بۆ بینینی سەرجەم وانەکان پەیوەندی بکە بە ئاوات ئەکادیمی.\nبۆ زانیاری زیاتر تکایە سەردانی بەشی فێرکاری بکە\nنوسینی داهێنەرانە quantity\nCategories: Free, گشتی, وێبینار


عه‌بدوڵا مه‌لا نورى بۆ هاوڵاتی: کوڕانی کاک نەوشیروان دەبوو رۆڵێکی باش بگێڕن\nعه‌بدوڵا مه‌لا نورى هه‌ڵسوڕاوى گۆڕان ڕایده‌گه‌یه‌نێت، خانه‌ى ڕاپه‌راندن و ڕێکخه‌رى گشتى گۆڕان نایانه‌وێت پاشه‌کشه‌ى بزوتنه‌وه‌ى گۆڕان له‌هه‌ڵبژاردنى په‌رله‌مانى کوردستاندا له‌ئه‌ستۆ بگرن.\nله‌م چاوپێکه‌وتنه‌دا له‌گه‌ڵ  هاوڵاتی، عه‌بدوڵا مه‌لا نورى باس له‌وه‌ده‌کات، کوڕه‌کانى کاک نه‌وشیروان زیاتر له‌هه‌مویان ده‌توانن رۆڵیان هه‌بێت له به‌جوانى هێشتنه‌وه‌ى پرۆژه‌ى گۆڕان وه‌ک دواهه‌مین پڕۆژه‌ى کاک نه‌وشیروان، به‌ڵام ئه‌گه‌ر به‌نه‌فه‌سى ئه‌و ماوه‌یه‌ى رابردوو کاربکه‌ن ئه‌وا گه‌وره‌ترین گورز له‌پڕۆژه‌ى گۆڕان ده‌ده‌ن.\nباس له‌وه‌شده‌کات، له‌دواى وه‌فاتى نه‌وشیروان مسته‌فاوه پڕۆسه‌ى بڕیار له‌ناو گۆڕاندا تێکچووه‌و خه‌ڵک هه‌یه له‌ده‌ره‌وه‌ى ئۆرگانه‌کانى گۆڕانه‌و بڕیارده‌دات.\nهاوڵاتی: بزوتنه‌وه‌ى گۆڕان له‌هه‌ڵبژاردنى په‌رله‌ماندا به‌پێى ده‌رئه‌نجامه به‌راییه‌کان ده‌نگى که‌مى کردووه؟ بۆچى؟\nعه‌بدوڵا مه‌لا نورى: ئه‌مجاره‌ش له 30 ئه‌یلولدا وه‌ک جاره‌کانى تر ساخته‌کاریى کراوه، پارتى و یه‌کێتى ئه‌گه‌ر ساخته‌کاریان لێبکه‌یته‌وه دوو هێزى بچوکن، به‌ڵام ئه‌وه به‌و مانایه نایه‌ت که گۆڕان ده‌نگه‌کانى که‌مى نه‌کردبێت.\nگۆڕان له‌هه‌ڵبژاردنه‌کانى پێشتر نزیکه‌ى 500 هه‌زار ده‌نگى هێناوه ئێستا دابه‌زیوه بۆ نزیکه‌ى 200 هه‌زار ده‌نگ، واتا نزیکه‌ى 300 هه‌زار ده‌نگده‌ر یان ئێمه‌یان بایکۆت کردووه یان ده‌نگیان به‌هێزى تر داوه، ئه‌م 300 هه‌زار که‌سه گۆڕانیان سزاداوه، کۆمه‌ڵێک هۆکار له‌پشتى ئه‌وه‌وه هه‌یه.\nبه‌و بێهیواییه‌ى ده‌سه‌ڵات دروستیکردووه به‌شێکیشى په‌یوه‌ندى به‌و بێهیواییه‌وه هه‌یه که‌خودى گۆڕان دروستیکردووه.\nده‌سه‌ڵات به‌ساخته‌کارى ئامانجى ئه‌وه‌یه که‌خه‌ڵک بێهیوا بکات و له‌گرنگى هه‌ڵبژاردن که‌مبکاته‌وه.\nله‌دواى کۆچى دوایى کاک نه‌وشیروان قیاده‌ى گۆڕان سه‌رکه‌وتوو نه‌بون، لاواز بون، سه‌ره‌ڕاى ئه‌وه‌ى له ئاستى خواره‌وه پشتیوانییه‌کى گه‌وره کران و ده‌رفه‌تى گه‌وره‌و متمانه‌یان پێدرا، هه‌تا له‌کاتى هه‌ڵبژاردنی ئه‌و تیمه خه‌ڵکانێک قوربانیان به‌خۆیاندا، به‌ڵام به‌داخه‌وه له‌ئاستى ئه‌و چاوه‌ڕوانییانه‌دا نه‌بوون.\nهاوڵاتی: ئایا ئه‌و شتانه‌ى که رویانداوه گوتاری سیاسى گۆڕانی لاواز نه‌کردوه؟\nعه‌بدوڵا مه‌لا نورى: گۆڕان به‌رنامه‌یه‌کى سیاسى روونى هه‌یه، به‌ڵام ته‌رجومه‌کاران و ئه‌وانه‌ى ئه‌م په‌یامه‌یان به‌جه‌ماوه‌رى گه‌یاندووه توشى جۆرێک له‌سه‌رلێشێوان هاتوون، به‌که‌موکورتیه‌وه په‌یامه‌که گه‌یا‌ندراوه دژیه‌کى و لادانى تێدابووه‌و به‌شه‌رمه‌وه باسکراوه ئه‌مه بێمتمانه‌یى لاى جه‌ماوه‌رو ده‌نگده‌رى گۆڕان دروستکرد.\nله‌پرسى خۆپیشانداندا گۆڕان هه‌موو کات ده‌یوت پشتیوانى له‌خۆپیشانده‌ران ده‌که‌ین، به‌ڵام بۆ یه‌کجاریش گۆڕان نه‌یتوانى خۆى داواى خۆپیشاندان بکات و رابه‌رایه‌تى بکات.\nهاوڵاتی: بۆچى گۆڕان نه‌یتوانیوه خۆپیشاندان بکات و رابه‌رایه‌تى بکات؟\nعه‌بدوڵا مه‌لا نورى: ئه‌مه به‌ده‌ر نییه له‌وه‌ى یان قیاده‌ى گۆڕان بڕواى به‌م خه‌باته مه‌ده‌نیه نه‌بووه یان گومانى له‌وه هه‌بووه که‌جه‌ماوه‌ر به‌ده‌نگییه‌وه نه‌یه‌ت یان ترساوه له‌وه‌ى جۆرێک له‌پشێوى لێبکه‌وێته‌وه، به‌ڵام هه‌ر هۆکارێک له‌مانه بێت دیسان هه‌ڵه‌که لاى قیاده‌ى بزوتنه‌وه‌ى گۆڕان بووه، ئاخر ناکرێت که‌ڵک له‌م که‌ناڵه گرنگه‌ى فشار وه‌رنه‌گرێت که‌هێزى جه‌ماوه‌رییه. ناکرێت جه‌ماوه‌رى کوردستان نانبڕاو بکرێت و موچه‌ى ببڕدرێت تۆ نه‌توانى خودى جه‌ماوه‌ر وه‌کو که‌ناڵێکى به‌هێز بۆ خزمه‌تى جه‌ماوه‌ر به‌کاربهێنیته‌وه، ئه‌مه لاوازیه.\nهاوڵاتی: پێتوایه قه‌باره‌ى ساخته‌کاریى چه‌ند بووه که‌پارتى و یه‌کێتى پێ تۆمه‌تبار ده‌که‌یت؟\nعه‌بدوڵا مه‌لا نورى: ناتوانم رێژه‌یه‌کى دیاریکراو ده‌ستنیشان بکه‌م، به‌ڵام ئه‌توانم بڵێم ئه‌گه‌ر یه‌کێتى و پارتى ساخته‌کارییان لێبکه‌یته‌وه دوو هێزی بچوکن و بێکاریگه‌رن و ئه‌و کورسیانه‌یان نابێت که‌ئێستا هێناویانه.\nهاوڵاتی: له‌ناو بزوتنه‌وه‌ى گۆڕان به‌پێى په‌یڕه‌و جڤاتى نیشتمانى گۆڕان ده‌سه‌ڵاتى بڕیاردانى هه‌یه، به‌ڵام جڤات بڕیار نادات و رێکخه‌رى گشتى و خانه‌ى راپه‌ڕاندن بڕیار ده‌ده‌ن که له‌وانه‌یه به‌دڵى جه‌ماوه‌رى گۆڕان نه‌بێت؟\nعه‌بدوڵا مه‌لا نورى: ئه‌وه‌ى له‌ده‌ستورى گۆڕاندا هاتووه جڤاتى نیشتمانى ئۆرگانى باڵاى بریاردانه، له راستیدا ئینسان به‌ویژدانه‌وه قسه بکات له‌ماوه‌ى رابردودا جڤاتى نیشتمانى بڕیارى چاکى داوه، به‌ڵام به‌داخه‌وه هه‌ندێک جار خانه‌ى راپه‌ڕاندن و رێکخه‌رى گشتى وه‌کو پێویست پابه‌ند نه‌بوون به‌و بڕیارانه‌وه.\nهه‌ندێک جاریش پێویست بووه جڤاتى نیشتمانى کۆببێته‌وه بۆ ئه‌وه‌ى بڕیارێکى هه‌نوکه‌یى بدات، به‌ڵام کۆسپی له‌به‌رده‌مدا دروستکراوه بۆ ئه‌وه‌ى ئه‌و بڕیاره نه‌درێت، ناڵێین ئه‌وانه‌ى رێگه‌یان گرتووه نیازى خراپیان هه‌بووه، به‌ڵام له‌ئه‌نجامدا ئه‌وه‌ى بڕیار ده‌دات تۆ نیت ئه‌وه جڤاتى نیشتمانییه.\nراستیه‌کیش هه‌یه بۆ مێژوو بیڵێین کاک نه‌وشیروان له‌ناو هه‌موو ئۆرگانه‌کانى گۆڕاندا دڵى به‌هه‌موویان خۆش بوو ئیشى له‌سه‌ر به‌هێزکردنى هه‌مویان ده‌کرد، به‌ڵام گرنگترین ئۆرگان جڤاتى نیشتمانى بوو وه‌کو دامه‌زراوه‌یه‌ک که نوێنه‌رایه‌تى کۆى ناوچه‌کانى کوردستان ده‌کات، که نوێنه‌رایه‌تى ده‌نگده‌رى جه‌ماوه‌رى راسته‌قینه‌ى گۆڕان ده‌کات له‌شارو قه‌زاو ناحیه‌کاندا، زۆر گرنگ بوو له‌دواى کاک نه‌وشیروان جڤاتى نیشتمانى بیتوانیایه ئه‌و بۆشاییه پڕ بکاته‌وه ئه‌وه نه‌کرا. ئه‌وه ماناى ئه‌وه نییه که‌ئه‌ندامانى جڤات خۆیان به‌رپرس نین، خۆشیان زۆرجار دابه‌شبوون که‌وتونه‌ته ژێر کاریگه‌رى خه‌ڵکانى تره‌وه، ره‌نگه هه‌ندێ شت کرابێت بڕوایان پێى نه‌بووه.\nهاوڵاتی: پێتوایه گۆڕان له‌م هه‌ڵبژاردنه‌دا شکستى هێناوه؟ کێ لێپرسینه‌وه له‌ڕێکخه‌رى گشتى و خانه‌ى راپه‌ڕاندن ده‌کات؟\nعه‌بدوڵا مه‌لا نورى: بزوتنه‌وه‌ى گۆڕان پاشه‌کشێیه‌کى گه‌وره‌ى کردووه، دواى ئه‌و ئه‌نجامه ده‌بوو لانى که‌م به‌شێک له‌به‌رپرسانى باڵا خۆیان ده‌ستیان له‌کاربکێشایه‌ته‌وه‌و وازیان بهێنایه ئه‌مه بێڕێزى نییه، ئه‌مه گه‌وره‌یى نواندنه ئه‌مه ئه‌زمونکردنى مۆدیلێکى جوانه له‌به‌رپرسیارێتى، له‌تونس له‌میسر و ئیتاڵیاو ئه‌ڵمانیا زۆرجار که‌حزبێک له‌هه‌ڵبژاردنى په‌رله‌مانى و شاره‌وانیدا توشى شکست بووه که‌سى یه‌که‌مى حزب و سه‌رکردایه‌تى ده‌ستیله‌کارکێشاوه‌ته‌وه، چونکه تۆ به‌رپرسى ئه‌مه عه‌یبه نییه‌و ژیانى سیاسییه، به‌رزو نزمى تێدایه هه‌موو که‌سێک ده‌زانێت به‌رپرسیارێتى یه‌که‌مى ئه‌م پاشه‌کشێیه‌ى گۆڕان به‌ڕێز رێکخه‌رى گشتى به‌پله‌ى یه‌که‌م به‌رپرسیاره دواى ئه‌وه خانه‌ى راپه‌ڕاندن و جڤاتى نیشتمانى لێى به‌رپرسیاره، ناکرێت یه‌ک که‌س ده‌ستله‌کارنه‌کێشێته‌وه، ناکرێت له 60 بۆ 70 که‌سى سه‌رکردایه‌تى گۆڕان داواى لێبوردن نه‌کات.\nله‌ڕابردودا هه‌موو جارێک ده‌مانوت حکومه‌ت ده‌بێت فێرى لێپرسینه‌وه بێت، فێرى ئه‌وه بێت له‌کاتى شکستدا ده‌ستله‌کاربکێشێته‌وه، شکست هه‌ر شکسته‌و به‌رپرسیارێتى هه‌ر به‌رپرسیارێتیه، تۆ له‌خۆتدا نه‌توانى ئه‌مه بکه‌یت چۆن داوا ده‌که‌یت له‌شوێنى تردا بکرێت، به‌داخه‌وه ئه‌مڕۆ 10 رۆژه هه‌ڵبژاردنى په‌رله‌مان کراوه به‌ڕوون و راشکاوى دیاره پارتى و یه‌کێتى ده‌نگه‌کانى خۆیان زۆر زیاد کردووه، ساخته‌کارییه‌کى زۆر موجریمانه‌یان کردووه، به‌ڵام به‌ڕوون و ئاشکرا دیاره ده‌نگده‌رى گۆڕان سزاى داویت، ئێ خێره تا ئه‌م ده‌قه‌یه براوه‌و دۆڕاوه‌کانى هه‌ڵبژاردن کۆبونه‌وه‌یان کردووه، یه‌کێتى و پارتى و کۆمه‌ڵ و یه‌کگرتوو هه‌موو ئه‌مانه کۆبونه‌وه‌یان کردووه‌و قسه‌ى خۆیان کردووه، هه‌ڵسه‌نگاندنیان بۆ بارودۆخى خۆیان کردووه، سه‌ره‌ڕاى ئه‌م پاشه‌کشێ گه‌وره‌یه‌ى گۆڕان کۆبونه‌وه‌ى نه‌کردووه.\nئه‌وه خانه‌ى راپه‌ڕاندن و رێکخه‌رى گشتى نایانه‌وێت ئه‌م پاشه‌کشێیه بخه‌نه ئه‌ستۆى خۆیان، ئێ جڤاتى نیشتمانى ئێوه نوێنه‌رى گۆڕانن ئێوه خێره فشارێک ناکه‌ن بۆ ئه‌وه‌ى کۆبونه‌وه بکرێت.\nچۆن جڤاتى نیشتمانى متمانه‌ى به‌ڕێکخه‌رى گشتى و خانه‌ى راپه‌راندن داوه ده‌توانێت لێپرسینه‌وه‌شیان له‌گه‌ڵدا بکات و هه‌تا متمانه‌شیان لێوه‌ربگرێته‌وه، به‌ڵام جڤاتى نیشتمانى تا ئه‌م ده‌قه‌یه‌ى قسه ده‌که‌ین کۆنه‌بۆته‌وه دیاریش نییه که‌ى کۆده‌بنه‌وه.\nهاوڵاتی: به‌ڵام باس له‌وه ده‌کرێت چاوه‌ڕێى ئه‌نجامى کۆتایى هه‌ڵبژاردنن بۆیه کۆنه‌بوونه‌ته‌وه؟\nعه‌بدوڵا مه‌لا نورى: ئه‌وه‌ى که‌په‌یوه‌سته به‌هه‌ڵبژاردنى په‌رله‌مانى کوردستانه‌وه جڤاتى نیشتمانى لیژنه‌یه‌کى باڵاى بۆ پێکهێناوه، ئه‌م لیژنه‌ى باڵایه تا کۆتایى ده‌رچوونى ئه‌نجامه‌کان سه‌رپه‌رشتى هه‌ڵبژاردن بکات، سه‌رپه‌رشتى کردنى که‌مپینى هه‌ڵبژاردن بووه تا دوا ئه‌نجامى هه‌ڵبژاردن و ره‌تکردنه‌وه یا قبوڵکردنى ئه‌نجامه‌کان.\nئه‌مه یه‌کێک له‌ئیشه‌کانى بزوتنه‌وه‌ى گۆڕانه سه‌د ئیشى ترمان هه‌یه‌و کێشه‌ى ناوخۆیى گۆڕان هه‌یه‌و کێشه‌ى به‌ڕێوه‌بردن و پاشه‌کشه‌مان هه‌یه، کێشه‌ى موڵک و ماڵى ئه‌م بزوتنه‌وه‌یه‌مان هه‌یه‌و کێشه‌ى میدیاو زویربوونى کۆمه‌ڵێک خه‌ڵکى دڵسۆزى دامه‌زراوه‌ى گۆڕانمان هه‌یه.\nئه‌م کۆمه‌ڵه کێشه‌یه با جڤاتى نیشتمانى کۆبونه‌وه‌ى له‌سه‌ر بکات بۆ قسه‌کردن له‌سه‌ریان، هه‌ڵبژاردنى ناوخۆیى گۆڕان نه‌کراوه‌و ده‌بێت کۆنفرانس بکرێت و ده‌ستور پێشێل کراوه، کاتى ئه‌وه‌یه جڤاتى نیشتمانى کۆبونه‌وه بکات و وه‌ره خۆت ته‌رخان بکه بۆ چاره‌سه‌رکردنى کێشه ناوخۆییه‌کان خه‌ڵک بێ هیوا بووه، خه‌ڵک له‌دواى ده‌رچونى ئه‌نجامه‌کانى هه‌ڵبژاردن گله‌یى و گازنده‌ى هه‌یه، ده‌چێته ماڵه‌وه‌و توڕه‌یه‌و قسه ده‌کات.\nهاوڵاتی: باس له‌وه ده‌کرێت ده‌ستتێوه‌ردان هه‌یه له‌کاروبارى ناوخۆى گۆڕاندا؟\nعه‌بدوڵا مه‌لا نورى: له‌ده‌ره‌وه‌ى ئۆرگانه‌کانى گۆڕان ته‌ده‌خولات هه‌یه، جڤاتى نیشتمانیمان هه‌یه بڕیار ده‌دات، خه‌ڵکمان هه‌یه له‌ماڵه‌وه دانیشتوه بڕیار بۆ جڤاتى نیشتمانى ده‌رده‌کات، بڕیار گه‌ڵاڵه ده‌کات بۆ خانه‌ى راپه‌ڕاندن، گۆڕانن به‌ڵام هیچ پۆستێکیان نییه، ئه‌م پرسیاره رووبه‌ڕوى جڤاتى نیشتمانى ده‌که‌م.\nیاساى هه‌ڵپه‌ساردنى سه‌رۆکایه‌تى هه‌رێم پێشکه‌ش کرا، حه‌ز ده‌که‌م هه‌موو که‌س بزانێت نه جڤاتى نیشتمانى ئاگادارى بووه نه جڤاتى گشتى ئاگاى لێبوه نه ژوورى یاسایى که وه‌کو لایه‌نى په‌یوه‌ندیدار ئاگادارى بێت که هه‌ر پرۆژه‌یاسایه‌ک فراکسیۆنى گۆڕان ئاماده‌ى بکات به فلته‌رى ئه‌واندا بڕوات، ته‌نانه‌ت به‌شێکى گه‌وره‌ى خانه‌ى راپه‌راندن ئاگادارى نه‌بووه‌و رێکخه‌رى گشتى دواى دره‌نگانێک زانیویه‌تى، ئه‌م یاسایه تێده‌په‌ڕێت له‌کاتێکدا 11 ساڵه گۆڕان خه‌بات بۆ ئه‌وه ده‌کات گۆڕینى سیستمى حوکمڕانى ده‌کات، ئه‌م یاسایه تێده‌په‌ڕێت و له‌ماوه‌ى 48 کاتژمێردا په‌سه‌ند ده‌کرێت ته‌نها دوو سێ که‌س له‌ناو گۆڕاندا به‌رگرى لێده‌که‌ن، ئه‌مه بابه‌تێکى ستراتیژیه ته‌نانه‌ت ژورێکى دیاریکراو ناتوانێت ئه‌م بڕیاره بدات، چۆن کاتى خۆى گۆڕان بڕیاریدا سیستمى سه‌رۆکایه‌تى بکرێته سیستمى په‌رله‌مانى ئه‌مه بڕیارێکه ئه‌بێ جڤاتى نیشتمانى بڕیار له‌سه‌ر ئه‌وه بدات که ئایا ئه‌مه دوابخرێت یا سازش له‌سه‌ر ئه‌م داواکارییه‌مان بکه‌ین، که سازشمان کرد له‌به‌رانبه‌ر چیدا بیکه‌ین، ئه‌ى کێ بیکات.\nبێجگه له رێکخه‌رى گشتى و جڤاتى نیشتمانى و خانه‌ى راپه‌ڕاندن، ئێمه هاوپه‌یمانمان هه‌یه، کۆمه‌ڵ و یه‌کگرتوو هاوپه‌یمانمان بووه‌و رێکه‌وتن له‌سه‌ر ئه‌م پرسه له‌گه‌ڵ یه‌کێتى له‌سه‌رده‌مى کاک نه‌وشیروان‌و لەسەردەمی مام جه‌لالدا هه‌بووه.\nخێره ئه‌مه که‌س نه‌یزانێت، گۆڕانیش خۆى ناکاته خاوه‌نى ته‌نها دوو سێ که‌س نه‌بێت، له‌دواى ئه‌م پێشێلکارى و کاره‌ساته جڤاتى نیشتمانى و جڤاتى گشتى لێپرسینه‌وه ناکات، کاکه گریمان چاکتان کردووه نابێت یه‌کێک بێت و بڵێت ئه‌مه کێ ئه‌م حه‌ق و ده‌سه‌ڵاته‌ى دا به‌تۆ له‌ژورێکدا دابنیشیت پڕۆژه ئاماده‌بکه‌یت بینێریت بۆ په‌رله‌مان و واژۆى بکه‌یت دواتر گۆڕانه‌کانى خۆشت ئاماده نه‌بن به‌رگرى لێبکه‌ن، فازڵ میرانى سکرتێرى مه‌کته‌بى سیاسى پارتى بێت و بڵێت ده‌ستیان خۆش بێت پڕۆژه‌که‌یان له‌وه‌ى پارتى باشتر بوو.\nئه‌گه‌ر پڕۆژه‌که چاکیش بێت تۆ مافى ئه‌وه‌ت نییه، ئه‌مه ئیشى جڤاتى نیشتمانیه و خانه‌ى راپه‌راندن و رێکخه‌رى گشتى و فراکسیۆنى گۆڕانیش به‌ته‌نها ناتوانێت وه‌کو چۆن پێویست بوو گۆڕان سه‌رده‌مانێک پڕۆژه پێشکه‌ش بکات بۆ گۆڕینى سیستمه‌که وه‌کو چۆن پێویست بوو ته‌وافوقات بکه‌ین له‌گه‌ڵ خه‌ڵکى تردا.\nئێستاش گره‌نتى چییه ئه‌گه‌ر له‌داهاتودا ده‌سه‌ڵات کورسیه‌کانیان زۆر بێت و سیستمه‌که بکاته سه‌رۆکایه‌تى، کێ گره‌نتى ئه‌وه ده‌کات، ئه‌گه‌ر ئه‌مه کرا کێ سزا وه‌رده‌گرێت، ئایا سزادانى یه‌ک دوو که‌س کافییه له‌سه‌ر ئه‌وه‌ى کاره‌ساتێکى گه‌وره به‌سه‌ر ئه‌م بزوتنه‌وه‌یه‌دا دراوه.\nهاوڵاتی: کوڕه‌کانى کاک نه‌وشیروان هیچ پله‌و پۆستێکیان نییه له‌ناو ئۆرگانه‌کانى گۆڕاندا، به‌ڵام له‌ڕێکخه‌رى گشتىو خانه‌ى راپه‌ڕاندن زیاتر رۆڵیان هه‌یه؟ ئه‌م رۆڵه کێ پێیداون؟\nعه‌بدوڵا مه‌لا نورى: ئه‌و دوو کوڕه رێزیان هه‌یه، نزیکى کاک نه‌وشیروان بووم بۆ ئه‌به‌د شانازى به‌وه‌وه ده‌که‌م کاکارم له‌گه‌ڵدا کردووه، کاک نه‌وشیروان یه‌کێ بووه له‌و که‌سانه‌ى که‌ده‌ستى گرتووم بۆ کارى باش و بۆ هه‌ڵوێستى جوان ئاراسته‌ى کردووم یارمه‌تى داوم بۆ ئه‌وه‌ى پێبگه‌م و بزوتنه‌وه‌ى گۆڕان ماڵى هه‌مومانه‌و ده‌بێت شانازى پێوه بکه‌ین، خۆشحاڵم له‌وانه‌م له 2006وه له‌خشتى یه‌که‌مى دروستبونى گۆڕانه‌وه به‌شداربووم تا ئه‌م ده‌قه‌یه دانه‌بڕاوم و به‌هه‌موو تواناى خۆمه‌وه پشتیوانى ئه‌م بزوتنه‌وه‌یه بووم، سوپاسى سه‌رله‌به‌رى ده‌نگده‌رى گۆڕان ده‌که‌م.\nکاک نه‌وشیروان زۆر مه‌به‌ستى بوو ئێمه‌ومانان کۆمه‌ڵێک گه‌نج پێبگه‌ن و ببنه هه‌وێنى چاکسازى و گۆڕانکاریى، به‌ڵام له‌ڕاستیدا له‌دواى وه‌فاتى کاک نه‌وشیروان پڕۆسه‌ى بڕیار له‌ناو گۆڕاندا تێکچووه، کوڕه‌کانى کاک نه‌وشیروان حه‌قى خۆیانه بێنه پێشه‌وه به‌شداربن له‌پڕۆسه‌ى بڕیاردا وه‌کو چۆن من به‌شداربووم، وه‌کو چۆن ئه‌وانى تر به فلته‌رى ئه‌ندامى ژورو به‌رپرسى ژوور تا دوایى هاتونه‌ته پێشه‌وه ئه‌وانیش حه‌قى خۆیانه، به‌ڵام ناکرێت له‌ماڵه‌وه دابنیشیت تۆ بێیت ده‌ستتێوه‌ردان بکه‌یت، ناکرێت تۆ له‌ماڵه‌وه دابنیشیت بڵێیت فڵان که‌س ده‌بێت وا بکات و فڵان که‌س نابێت وا بکات، شتى وا ناکرێت و ئه‌مه‌ش روویداوه.\nبه‌داخه‌وه رێگه‌پێدانیان هۆکاره‌که‌ى لاوازى رێکخه‌رى گشتى و خانه‌ى راپه‌ڕاندنه، ئه‌گه‌ر خانه‌ى راپه‌راندن و جڤاتى نیشتمانى و رێکخه‌رى گشتى ئه‌گه‌ر به‌هێز بێت هیچ که‌سێک ناتوانێت ده‌ستتێوه‌ردان له‌کاروبارى ئه‌واندا بکات، بڕیارى وا هه‌بووه خانه‌ى راپه‌ڕاندن داویه‌تى بڕیاره‌که له‌دواى ئه‌وه‌ى چۆته بوارى جێبه‌جێکردنه‌وه له‌ده‌ره‌وه‌ى ئۆرگانى ره‌سمى گۆڕانه‌وه بڕیاره‌که هه‌ڵوه‌شێندراوه‌ته‌وه.\nهاوڵاتی: مه‌ترسى هه‌یه له‌سه‌ر ئه‌وه‌ى فۆرمى بنه‌ماڵه‌یى گۆڕان بگرێته‌وه؟\nعه‌بدوڵا مه‌لا نورى: یه‌کێک له‌خاڵه جیاوازه‌کانى گۆڕان ئه‌وه‌بوو له‌به‌رنامه سیاسییه‌کانى دژ به‌سیستمى به‌بنه‌ماڵه‌یى کردنه، قسه‌کانى کاک نه‌وشیروان به‌ناوبانگه که‌باسى پشتاوپشتى ده‌کرد، له‌ئێستادا هه‌ندێ ئاماژه‌ى وا هه‌یه که‌مه‌ترسى لاى زۆرێک دروستکردووه که ئه‌م حزبه به‌جۆرێک به‌ره‌و فۆرمێکى بنه‌ماڵه‌یى کردن ببرێت، جا ئێمه گوێمان له‌وه‌یه ئه‌مه ره‌تده‌کرێته‌وه، به‌ڵام که تۆ له‌ئه‌رزى واقیعدا هه‌ندێ شتت بینى ئه‌م مه‌ترسیه مه‌ترسیه‌کى ره‌وایه له‌مه‌ش مه‌ترسیدارتر، خه‌ڵکانێک هه‌یه له‌به‌ر به‌رژه‌وه‌ندى تایبه‌تى و شه‌خسى باکیان نییه‌و ره‌نگه هه‌وڵى ئه‌وه‌بده‌ن شه‌رعیه‌تى پێبده‌ن زه‌مینه‌ى بۆ سازبکه‌ن و مه‌ترسیه‌کى ره‌وایه.\nبه‌داخه‌وه له‌ناو بزوتنه‌وه‌ى گۆڕان له‌به‌ر به‌رژه‌وه‌ندى خۆى باکى له‌وه نییه که‌به‌رنامه‌ى سیاسى ئه‌م بزوتنه‌وه‌یه ناسنامه‌که‌ى به‌لاڕێدا ببرێت و پێشێل بکرێت و تێکبدرێت.\nبۆ میژوو ده‌یڵێم کوڕه‌کانى کاک نه‌وشیروان زیاتر له‌هه‌مومان ده‌توانن رۆڵیان هه‌بێت له به‌جوانى هیشتنه‌وه‌ى پرۆژه‌ى گۆڕان وه‌ک دواهه‌مین پڕۆژه‌ى کاک نه‌وشیروان، به‌ڵام ئه‌گه‌ر به نه‌فه‌سى ئه‌و ماوه‌یه‌ى رابردوو کاربکه‌ن ئه‌وا بێگومان گه‌وره‌ترین گورز له‌پرۆژه‌ى گۆڕان ده‌ده‌ن. نایشارمه‌وه هه‌ندێک که‌س که له‌ده‌ورى کاک نماو کاک چیان ده‌ورى زۆر خراپ ده‌گێڕن. هیواردرام ناچار نه‌بین رۆژێک له رۆژان ناو و کاره نه‌خوازراوه‌کانیان بۆ راى گشتى باس بکه‌ین.\nهاوڵاتی: به‌ڵام ده‌وترێت کوڕه‌کانى نه‌وشیروان مسته‌فا پاره بۆ گۆڕان په‌یدا ده‌که‌ن، بۆیه به‌و شێوه‌یه ڕۆڵیان هه‌یه؟\nعه‌بدوڵا مه‌لا نورى: ده‌بێت جڤاتى نیشتمانى ئاگادى له‌وردو درشتى داهاتى ئه‌م بزوتنه‌وه‌یه بێت، چۆن وه‌رده‌گیرێت و چۆن خه‌رج ده‌کرێت، ئه‌م بزوتنه‌وه‌یه نابێت به‌هۆى داراییه‌وه بارمته‌ى ژێرده‌ستى هیچ که‌سێک بێت.\nده‌بێت بزوتنه‌وه‌ى گۆڕان سه‌رچاوه‌ى دارایى خۆى بێت، ناکرێت به‌یانى یا دوو به‌یانى خانه‌ى راپه‌راندن و رێکخه‌رى گشتى و جڤاتى نیشتمانى ده‌ڕوات گروپێکى تر دێنه شوێنیان، ئه‌م گروپه‌ى ئێستا ده‌توانن له‌گه‌ڵ فیسارو فڵاندا مامه‌ڵه بکات گروپێکى تر ناتوانێت مامه‌ڵه بکات، که‌واته ئه‌مه دامه‌زراوه‌ت دروست نه‌کردووه ئه‌گه‌ر گۆڕان بزوتنه‌وه‌یه‌کى جیاواز بێت نابێت وه‌کو حزبه‌کانى تر خه‌ڵکانێک له‌ده‌ره‌وه‌ى ئۆرگانه‌کانه‌وه پاره‌ى بۆ بده‌ن و کۆمپانیاى بۆ دروستبکه‌ن، بزوتنه‌وه‌ى گۆڕان وه‌کو چۆن له‌ده‌ستوره‌که‌دا هاتووه‌و یاساى ئه‌حزاب رێگه‌ى پێداوه ده‌بێت خاوه‌نى رێکخستنى تۆکمه‌ى خۆى بێت، خاوه‌نى ئۆرگانى بڕیار بێت خاوه‌نى میدیا و سه‌رچاوه‌ى دارایى خۆى بێت، ناکرێت تۆ به‌هیچ پاساوێک و له‌ژێر هیچ پاساوێکدا نابێت ئه‌مانه تێکبده‌یت هه‌رکاتێک بزوتنه‌وه‌ى گۆڕان ئه‌م تایبه‌تمه‌ندیانه‌ى نه‌بوو وه‌کو ئه‌و لایه‌نانه‌ى ترى لێدێت.\nهاوڵاتی: ده‌کرێت ئه‌نجامه‌کانى هه‌ڵبژاردن ره‌تبکه‌نه‌وه به‌تایبه‌ت که‌هاوپه‌یمانى و نزیکایه‌تیتان له‌گه‌ڵ کۆمه‌ڵ و یه‌کگرتوودا هه‌یه؟\nعه‌بدوڵا مه‌لا نورى: نازانم له‌م ماوه‌یه‌دا چى کراوه له‌گه‌ڵ کۆمه‌ڵ و یه‌کگرتوو و ئه‌و هێزانه‌ى تر که‌دژى ساخته‌کارین، نازانم تا چه‌ندێک ئه‌م هاوپه‌یمانێتیه هه‌یه‌و ئه‌و په‌یوه‌ندیانه ببرێته پێشه‌وه، به‌ڵام به راى من ده‌بێت خاڵى کۆتایى بۆ مه‌سه‌له‌ى ساخته‌کارییه‌کان دابنرێت، گۆڕان نابێت به‌هیچ پاساوێک بچێته ژێر بارى ساخته‌کارییه‌کانه‌وه.\nله‌ڕابردوودا ئه‌گه‌ر گۆڕان هه‌ندێ ساخته‌کارى قبوڵ نه‌کردایه خه‌ڵک ئێستا بایکۆتى هه‌ڵبژاردنى نه‌ده‌کرد، له‌کاتێکدا له12ى ئایاردا ساخته‌کارییه‌کى رێکخراوت لێده‌کرێت ئێواره‌که‌ى دێنه‌سه‌رت ته‌قه له‌گرده‌که‌و قه‌برى کاک نه‌وشیروان ده‌کرێت، دواى ئه‌وه ده‌نگه‌کانیان دزیویت به‌بێ ئه‌وه‌ى به‌شێوه‌یه‌کى شایسته یه‌کێتى داواى لێبوردنت لێبکات به‌بێ ئه‌وه‌ى ده‌نگه دزراوه‌کانت گه‌ڕابێته‌وه تۆ دێیت پێشوازى لێده‌که‌یت، ئه‌مه سیاسه‌ت نییه له‌کاتێکدا گۆڕان له‌به‌رده‌م بانگه‌شه‌ى هه‌ڵبژاردندایه، کابرا سزاى داویت و ماڵه‌که‌ى تاڵانکردووه‌و دواتریش ئیهانه‌ت ده‌کات ئه‌مه لێبورده‌یى و ته‌بایى نییه‌و ئه‌مه ته‌سلیم بوونه، دواتر گۆڕان دێت له‌گه‌ڵ پارتیدا داده‌نیشێت.\nبه‌نوسراو به رێکخه‌رى گشتى و خانه‌ى راپه‌ڕاندن وتراوه که‌بیستومانه یه‌کێتى و پارتى دێن بۆلاتان، هاتنى ئه‌مانه بۆ ئه‌وه نییه له‌گه‌ڵتاندا رێکبکه‌ون، بۆ ئه‌وه نییه داواى لێبوردن بکه‌ن و هه‌ڵبژاردن دوابخه‌ن، چونکه گۆڕان ئه‌وکاته خوازیارى ئه‌وه‌بوو هه‌ڵبژاردن دوابخرێت، پێمانوتن دێن له‌ڕووى جه‌ماوه‌رییه‌وه عه‌یبدارتان ده‌که‌ن هه‌ڵوێستتان لاوازتر ده‌که‌ن له‌ناو خه‌ڵکدا کۆمه‌ڵێک وه‌عدیشتان پێده‌ده‌ن ده‌ڵێن چاکسازیش ده‌که‌ین و هه‌ڵبژاردنیشتان بۆ دواده‌خه‌ین دواتر درۆتان له‌گه‌ڵتا ده‌که‌ن، به‌مه گورزێکى تر له‌گۆڕان ده‌درێت، به‌دڵنیاییه‌وه یه‌کێتى و پارتى هاتنه‌کانیان پێش هه‌ڵبژاردن توانیان یه‌ک گورزى گه‌وره له‌گۆڕان بده‌ن له‌ڕووى جه‌ماوه‌رییه‌وه، رێکخه‌رى گشتى و خانه‌ى راپه‌راندن به‌پله‌ى یه‌که‌م به‌رپرسیارن.\nهاوڵاتی: گۆڕان به 12 یا 13 کورسیه‌وە له‌په‌رله‌مان چى پێده‌کرێت، ده‌بێته ئۆپۆزسیۆن یان به‌شدارى حکومه‌ت ده‌کات؟\nعه‌بدوڵا مه‌لا نورى: له‌گه‌ڵ ئه‌وه‌دانیم ئه‌م ده‌رئه‌نجامانه‌ى هه‌ڵبژاردن قبوڵ بکرێت، گۆڕان بڵێت ساخته‌کاریم به‌رانبه‌ر کراوه‌و له‌ولاشه‌وه ئه‌نجامه‌کان قبوڵ بکه‌یت به راستى شه‌رمه‌زارییه له‌به‌رده‌م ده‌نگده‌رى خۆتدا، هه‌قه خه‌ڵک سزات بدات، هه‌نگاوى یه‌که‌مت ده‌بێت ئه‌وه بێت ئه‌م ساخته‌کارییه راست بکه‌یته‌وه، ئه‌گه‌ر ساخته‌کاریه‌که‌ت راست کرده‌وه دوو کورسیشت هه‌بێت شه‌رم مه‌که‌و بچۆ په‌رله‌مان، ئه‌گه‌ر پێت راستنه‌کرێته‌وه مه‌چۆ په‌رله‌مان، په‌رله‌مانێک به‌ساخته‌کارى دروست بوبێت شه‌قى تێهه‌ڵبده، په‌رله‌مانێک به‌ساخته‌کارى دروستبوبێت و زیاتر له‌نیوه‌که‌ى سه‌ر به‌ده‌سه‌ڵات بێت و په‌رله‌مانتار له‌ته‌نیشتى تۆدا بێت په‌رله‌مانتارى ساخته‌کار بێت هاتبێت ئیدعای نوێنه‌رایه‌تى خه‌ڵک بکات، تۆ بچیت له‌ته‌نیشتى دابنیشیت بڵێیت له‌په‌رله‌مانم ئه‌مه نابێت و ئیشت له‌به‌ر ناڕوات.\nئه‌گه‌ر ساخته‌کاریه‌که‌ى پێ راستکرایه‌وه بزوتنه‌وه‌ى گۆڕان با بچێته په‌رله‌مان، بڵێت خه‌ڵکینه ئێوه سزاى ئێمه‌تانداو کورسییه‌کانم که‌مى کردووه، ئه‌وه به‌قه‌ده‌ر ئه‌وه‌نده له‌سه‌د من ده‌توانم په‌یامى ئێوه بگه‌یه‌نم، هیچ عه‌یبى تێدانییه به‌سه‌ربه‌رزیه‌وه بچۆ په‌رله‌مان، ئه‌گه‌ر ساخته‌کارییه‌که‌ت راست نه‌کرده‌وه مه‌ڕۆ په‌رله‌مان، هه‌وڵبده جه‌ماوه‌رى خۆت رێکبخه‌ره‌وه، جه‌ماوه‌ر هانبده په‌رله‌مانه‌که هه‌ڵبوه‌شێته‌وه، له‌دواى ساڵێک یا له‌دواى شه‌ش مانگ داواى هه‌ڵبژاردنى پێشوه‌خته بکه.\nئه‌وانه‌ى که‌داواى به‌شداریکردنى حکومه‌ت ده‌که‌ن به‌م دۆخه‌ى ئێستاوه ته‌نها له‌ڕوانگه‌ى به‌رژه‌وه‌ندى شه‌خسى خۆیانه‌وه‌یه ئه‌و داواکارییه‌یان هه‌یه، کاتى خۆى کاک نه‌وشیروان قسه‌یه‌کى هه‌بوو ده‌یوت له‌ناو خۆماندا خه‌ڵک هه‌یه ده‌یه‌وێت گۆڕان بۆ خۆده‌وڵه‌مه‌ندکردن و وه‌رگرتنى پۆست به‌کاربهێنن، له‌دواى وه‌فاتى کاک نه‌وشیروان ئه‌م گروپه له‌ناو گۆڕان به‌هێزتر بووه، ئه‌وه‌ى له‌م دۆخه‌ى گۆڕاندا که ساخته‌کاریمان به‌رانبه‌ر کراوه له‌م دۆخه‌دا که گۆڕان له‌وه‌زعێکى خراپدایه، له‌م دۆخه‌دا که‌چه‌ند جارێک له‌سه‌ر ده‌ستى پارتى و یه‌کێتى ده‌ستمان سوتێندراوه راستگۆ نه‌بوون له‌گه‌ڵماندا له‌حکومه‌ت و حکومه‌تى خۆجێیدا له‌په‌رله‌ماندا، ئا له‌م کاته‌دا تۆ داواى به‌شدارى له‌حکومه‌تدا بکه‌یت ته‌نها یه‌ک خوێندنه‌وه‌ى هه‌یه ئه‌ویش به‌رژه‌وه‌ندى خۆى ره‌چاو کردووه نه‌ک به‌رژه‌وه‌ندى بزوتنه‌وه‌ى گۆڕان و نه‌ک به‌رژه‌وه‌ندى و دیموکراسى ئه‌م میلله‌ته.\nهاوڵاتی: ماوه‌یه‌ک پێش هه‌ڵبژاردن پرۆژه‌ى (هه‌ستانه‌وه‌ى گۆڕان)تان پێشکه‌شکرد، ئه‌و پڕۆژه‌یه به‌کوێ گه‌یشت؟\nعه‌بدوڵا مه‌لا نورى: ئێمه ته‌نها وه‌سیله‌یه‌ک بووین بۆ ئاماده‌کردنى، ئه‌گه‌رنا بریتى بوو له‌کۆکردنه‌وه‌ى راو سه‌رنج و ره‌خنه‌ى هه‌ڵسوڕاوانى گۆڕان وه هه‌روه‌ها ئه‌و رۆشنبیرانه‌ى که له‌خه‌مى پڕۆژه‌ى گۆڕاندان، پرۆژه‌که‌مان پێش هه‌ڵبژاردنى په‌رله‌مانى کوردستان پێشکه‌شى به‌ڕێزان رێکخه‌رى گشتى و خانه‌ى راپه‌ڕاندن و جڤاتى نیشتمانى و گشتى کرد، پێمانوتن تکا ده‌که‌ین ئه‌م پرۆژه‌یه پێش هه‌ڵبژاردن په‌سه‌ندبکه‌ن بۆ ئه‌وه‌ى جۆرێک له‌هیوا بۆ ده‌نگده‌رانى گۆڕان بگه‌رێنینه‌وه، بۆ ئه‌وه‌ى رێگربین له‌به‌رده‌م پاشه‌کشه‌ى بزوتنه‌وه‌ى گۆڕان، به‌ڵام به‌داخه‌وه به‌ده‌نگه‌وه‌هاتن نه‌بوو، وه‌ڵامى جددى نه‌دراینه‌وه، راسته له‌قیاده‌ى گۆڕان به‌شێکى گه‌وره‌یان پشتیوانیان بۆ پرۆژه‌که ده‌ربڕى و به‌ڵێنى ئه‌وه‌یاندا پشتیوانى بن و هه‌ندێکیان داواى ئه‌وه‌یان ده‌کرد بخرێته دواى هه‌ڵبژاردن. خه‌ڵکیش هه‌یه که ئه‌ندامى جڤاتى نیشتیمانیه‌و له‌وانه‌ى ده‌وروبه‌رى کوڕه‌کانى کاک نه‌وشیروانه نامه‌ى پر هه‌ڕه‌شه‌و تۆمه‌تى بۆ ناردوین و پێمان ده‌ڵێت ده‌بێت ده‌ستبه‌ردارى پرۆژه‌که‌تان بن.\nدیاره ئێمه گوێمان به‌هه‌ڕه‌شه‌کان نه‌داوه‌و به‌ڵام به‌داخه‌وه دواى وه‌فاتى کاک نه‌وشیروان دۆخێکى وه‌ها دروستکراوه ئه‌وه‌ى ره‌خنه له‌گۆڕان بگرێت ئیدى ده‌بێ چاوه‌ڕێی کاردانه‌وه‌ى چاوه‌ڕواننه‌کراو بکات بۆ نمونه ئه‌گه‌ر من له ئاستى که‌موکورتییه‌کان بێده‌نگ بم، ئه‌وا هه‌ڵسوڕاوێکى باشم و خۆ ئه‌گه‌ر ره‌خنه بگرم ئه‌وا ده‌بێت چاوه‌ڕێی ئه‌نواعى تۆمه‌ت بکه‌م، (به پێکه‌نینه‌وه) هیوادارم دواى ئه‌م چاوپێکه‌وتنه‌م له‌گه‌ڵ هاوڵاتی دوربێت له‌تۆمه‌ت و هێرشى ئه‌مسالى ئه‌و ئه‌ندامه‌ى جڤات که‌پێشتر نامه‌ى هه‌ڕه‌شه‌ى بۆ ناردبوین.\nئێستاش سوورین له‌سه‌ر کارکردن له‌پرۆژه‌که‌و هیچ شتێک و هیچ که‌سێک رامانناگرێت، ئه‌وه‌ى دژى ئه‌و پڕۆژه‌یه بێت دژى خه‌ونى کاک نه‌وشیروان و دژى گۆڕانه‌و خزمه‌ت به‌نه‌یارانى گۆڕان ده‌کات.


“پەکەکە هەبێت یان نا تورکیا هێرشدەکاتە سەر هەرێمی کوردستان” – کوردی – RojNews.News\n“پەکەکە هەبێت یان نا تورکیا هێرشدەکاتە سەر هەرێمی کوردستان”\n29/02/2020 - 12:39:08 pm\nچوؤرشەممە, 27 يون 2018 – 09:22 ڕۆژنیوز – سلێمانی\nهێرش و داگیرکارییەکانی دەوڵەتی تورک بۆسەر خاکی باشوری کوردستان ڕۆژ لەدوای ڕۆژ زیاتردەبێت، ئاسۆس هەردی، ڕۆژنامەنووس و عەدالەت عەبدوڵا، چاودێری سیاسیی لەبارەی ئەو هێرشانەوە قسەیان بۆ ڕۆژنیوز کرد.\nئاسۆس هەردی لەو بارەیەوە وتی: بەهۆی ئەوەی کە حزبە سیاسییەکانی هەرێمی کوردستان هەریەکەیان گرێدراوی وڵاتێکی دەرەوەن، بێدەنگن بەرامبەر بەو داگیرکارییانەی دەکرێتە سەر خاکەکەمان، ئەو حزبانە چاویان داخستووە بەسەر داگیرکارییەکاندا، لەلایەکی دیکەوە حزبەکانی دیکە و ڕێکخراوەکانی کۆمەڵگای مەدەنەیش ناڕەزایی تووند لەدژی ئەو داگیرکارییانە پیشان نادەن.\nلەبارەی بێدەنگییەکان لەبەرامابەر ئەو هێرشانەشدا وتی: عێراقیش یەکێکە لە دەوڵەتە داگیرکەرەکانی کوردستان، ڕەنگە جاروبار لە دژی هێرشەکانی تورکیا بۆسەر خاکی هەرێم ناڕەزایی پیشانبدات، بەڵام باوەڕم وایە کە عێراقیش داگیرکەرە، چونکە لاوازبوونی کورد لە بەرژەوەندی عێراقدایە، ئەگەر حکومەتی هەرێمی کوردستان ناتوانێت لەدژی ئەو داگیرکارییانەدا بوەستێت، دەتوانێت بە شێوەی دبلۆماسی هەڵوێستی خۆی پیشانبدات، بەڵام بەداخەوە لە جیاتی هەڵوێست پیشاندان، پەکەکە بە تاوانبار دادەنێن.\nئاسۆس هەردی، دەشڵێت: دەوڵەتی تورک تەنیا دژایەتیی پەکەکە ناکات، چونکە پەکەکە هەبێت یان نا ئەوان هێڕش دەکەن، لە ئەنجامی ئەو هێرشانەشدا تەنیا هاوڵاتیانی گوندەکانی هەرێمی کوردستان دەبنە قوربانی.\nهەر لەو بارەیەوە عەدالەت عەبدوڵا وتی: دەوڵەتی تورک لە هەبوونی کورد دەترێست، بۆیەش بەردەوام لە هەوڵداندایە بۆ لەناوبردنی گەلی کورد، ئەگەر دەوڵەتی تورک بیویستایە لە ڕێگای دیالۆگەوە پرسی کوردی چارەسەربکات، رێگای سەربازیی نەدەگرتە بەر و سنوورەکانی هەرێمی کوردستانیشی تێپەڕنەدەکرد، بەهانەی پەکەکە بۆ هێرش بۆسەر خاکی هەرێم ڕاست نییە، چونکە دەوڵەتی تورک هێرشی کردە سەر ڕۆژئاواش، لە باکور و باشوریش نایەوێت کە پرسی کورد چارەسەربکرێت.\nلەکۆتاییدا وتی: دەبێت حکومەتی هەرێم لەدژی داگیرکارییەکانی دەوڵەتی تورک هەڵوێستی جدی پیشان بدات، بێدەنگیی حکومەتی ورە دەداتە دەوڵەتی تورک بۆ بەردەوامیدان بەو هێرشانە، دەبێت پەرلەمانی کوردستان هەموو لایەنەکان کۆبکاتەوە و لەدژی ئەو هێڕشانە هەڵوێست پیشان بدات.\nئەبوكاروان : سەرۆكایەتیی پەرلەمان نایەوێت دانیشتن لەسەر داگیركارییەكان بكات\nمنداڵانی قەندیل: کەسانێک هەن کە بەرگریمان لێبکەن


جەنابى سەرۆک، بەڵگەى چیت لێم دەوێ؟\nئەم نووسینەم بە نمونەیەک لە خۆمەوە دەست پێ دەکەم " دواى 8 ساڵ پێشمەرگایەتیى بێ دابڕانم دواى ساڵێک لە تاوانە دڕندانەکەى - قاسمە کوێر - ى ئەنفالبازى داڵدەدراوى ژێر دەوارى دەسەڵاتدارێتیتان کە دەرهەق بە پێشمەرگە شیوعییە سەرسەختەکانى دواى ئەنفال لە کەلکەسماق ئەنجام درا ، ڕێک کاتژمێر دەى سەر لە بەیانى ڕێکەوتى ڕۆژى 2 3 1990 ، بە بریندارى کەوتمە چنگى ئاغاکانى قاسم ئاغاوە لە ئیستیخباراتى کەرکوک ، پیرەدایکیشم هەموو جارێک گلەیى دڵى خۆى دەکرد و دەیگووت : ( کوڕەکەم هیچى نەکردووە و لە ختوخۆڕایى گرتوویانە ) ، لەو دەمەى لە زینداندا بووم دایکم لە سەید سادقەوە ئاگرى جەرگ هەڵى گرتبوو بە ناچارى ڕیزى کۆڕەوەکەى گەلەکەمان جێهێشت و لە کۆڕەوى ملیۆنییەوە کردى بە ( کۆڕەوى نۆسەد و نەوەدو نۆ هەزار و نۆسەد و نەوەد و نۆیى ) ، ملى دا لێیان جودا ببێتەوە و بەرەو ( ئەبو غرێب ) ى کۆشکى ترس و سێدارە ملى ڕێگە بگرێت ، سەردانى منى ( موخەریب و موتەمەرید ) ى ئەو دەمەى سەرکردە بەعسییەکان و ئاژاوەگێڕ و تێکدەر و گێرەشێوێنى ئەم دەمەى سەرکردە کوردەکان بکات ، دایکم زۆر ڕقى لە بەعسییەکان دەبۆوە ، هەروەکو گوتم هیچ وەڵامێکى نەبوو بۆ تۆمەتەکانى بەعس جگە لەوەى هەموو جار دووبارەى دەکردەوە و دەیگووت : ( کوڕەکەم هیچى نەکردووە و لە ختوخۆڕایى گرتوویانە ) ، منیش جاجارە پێدەکەنیم و پێم دەگووت : ( کچێ دایە ، حەیام مەبە ، چۆن هیچم نەکردووە و لە ختوخۆڕایى گیراوم ؟ ! ) ، بە هەر حاڵ لەو سەردانەیدا کە ئێمەى زیندانیى تینووى هەواڵ و دەنگوباسى میللەتەکەمان بووین ، چوومە بن کڵێشەیەوە تا ڕاستیى ڕووداو و نەهامەتییەکانى ڕاپەڕینى گەلەکەمان بگێڕێتەوە ، زۆر دواندم تا چاویم پڕ لە فرمێسک کرد و بەدەم هەنسکى گریانەوە هاتە قسە : ( کوڕم باوکت لە کێشمەکێشى نێوان هاتن و دەرکردنى جەماعەتى عەلى کیمیاوى گیانى لە دەست دا ) ، (خاڵۆت هەر ئەو جەماعەتە بە ناهەق دایانە بەر ڕێژنەى گوللە و شەهیدیان کرد ) ، ( دەڵێن ئامۆژنت هەر لە ڕێگادا مردووە و نێژراوە ) ، ( سیروانى پورزاشت گیراوە و بێسەر و شوێنە ) ، بەدەم گێڕانەوەى کارەساتى چوار قوربانییەکەوە هۆنهۆن فرمێسکى دادەباراند ، منیش بۆ دڵدانەوەى ئەو بە پێکەنینێکى گریان ئامێزەوە پێم گووت : ( توخوا دایە ئەگەر نەیبڕیتەوە ، بەخوا چوار نەفەر زیاتر هەڵگرم پۆلیسى مرور دەمگرێت و وەسڵى غەرامەشم بۆ دەبڕێت ) ، بەڵێ هەواڵى پێدام کە باوکم مەرگ مەوداى نەداوە ئازادیى کەرکوک بە تەواوى ببینێت ، باوکم کتوپڕ گیانى لە دەست دابوو ، بێگومان وەکو هەر مردوویەکى دیکە شۆریبوویان و کفنیان کردبوو ، پاشانیش ناشتبوویان ، من هیچ بەڵگەیەکى بەرجەستەم نەبوو تا تێپەڕ بوونى دوانزە ساڵ لە پرۆسەى ئازادى عێراق لە ساڵى 2003 دا ، کە گەڕامەوە کەرکوک چوومە سەر گۆڕەکەى و ئینجا قەناعەتم پەیدا کرد کە باوکم مردووە ! بەڵام لە ڕاستیدا قەناعەتەکەشم لە جێى خۆیدا نەبوو ، چونکە بەڵگەیەکى زیندووى ئەوتۆم لا نەبوو جگە لە بڕوا هێنان بە قسەى دەوروبەر و بە ڕاستى دیار نەمانى باوکم و خاڵۆم و ئامۆژنم .\nئەو منداڵانەى لە دەورانى دوای ڕاپەڕین لەدایک بوون ، بە ( گەندەڵى ) سەرکردەکان بانگ بە گوێچکەیاندا درا ، بەو وشەیە فرچکیان گرت ، لەوانەیە زمانیشیان پێش دایە و بابە هەر بەو وشەیە پژابیت ، ئەوانە ئێستا پیاوى کۆمەڵگان ، خوێندکار و قوتابى و مامۆستا و بیرمەند و کارمەند و کاسبکار و کرێکارن ، تەنانەت زۆرێکیان پۆلیس و ئاساییش و پێشمەرگە و زێڕەڤانى و پاسەوان و میلیشیاى حیزبەکانتانن ، هەندێکیان منداڵیشیان هەیە و دەزانن کە ڕۆڵەکانیشیان تا گەورە دەبن وەکو دایک و باوکیان مڵۆزم ئاسا گەندەڵیى دوایان دەکەوێت و لێیان نابێتەوە و دەسبەرداریان نابێت ، دەبێتە مایەى نەخوێندەوارى و نەهامەتى بۆیان ، شان وەبەر کار نان و کۆچ و سەرهەڵگرتن و شاربەدەر کردنیان و بگرە گەلێک جار خۆسوتاندن و خۆکوشتنیش یاوەریان دەبێت ، چونکە منداڵدانى گەندەڵیى سەرکردە و نەکردەکانمان بارگاوییە بە نادادپەروەرى ، نادادپەروەریش ڤایرۆسى بێئومێدى و غەمۆکى و نامۆیى لە هەناویدا هەڵگرتووە و دەیکاتە جەستەى چینە ژێردەستەکانى دەسەڵاتە ڕەهاکەى ئێوەوە ، بۆیە لە ترسى ئاییندەى ڕۆڵەکانیان تا وەکو خۆیان تەمەنێکى پڕ لە خێر خۆ نەدیویى ئامبازیان نەبێتەوە ڕادەپەڕن ، خۆپیشاندان دەکەن ، ماندەگرن و پەنا وەبەر هەموو شێوازێکى خەباتى ئاشتییانە و هێَمن و شارستانى دەبەن لە دژى گەندەڵى .\nدەزانم موڵکى گشتى دەستى بەسەردا گیراوە و دەبینم حیزبەکان خۆیان کردۆتە میراتگرى بەعس و هەرچى لە دواى ئەو جێماوە ئەمان خۆیان بە خاوەنى دەزانن ، تەزکیەى حیزبى و بەرتیل و واسیتە و ماستاوچێتى سەروەرن ، دەزگاکانى حکومەت بە وەزیر و گزیر و بەڕێوەبەرى گشتییەوە تا کارگوزارەکەى حیزبین و سەر بە ئێوەى دەسەڵاتدارن ، هەستى پێ دەکەم مادەى 140 بارمتەى گیرفانى بەرپرسە نابەرپرسەکانى ئێوەیە ، تەلار و ئاپارتمان و بازاڕ و کۆمپانیاکان مەحاڵە بێ پشکى ئێوە بتوانن هەناسە بدەن ، دیارە سستمى فرە حیزبى ئەوەندە بڕ دەکات کە زیان بە سستمى حیزبى سەرکردە - حزب القائد - نەگەیەنێت ، پرۆژەى وەهمى خۆى و پارەکەى نادیار و بێسەر و شوێنن ، پەرلەمان و حکومەت ئەڵقەیەکى بێ ئیرادەى نێو پەنجەى مەکتەبى سیاسییەکانتانە ، جاشی وڵاتفرۆش موچەى پێشمەرگەى وڵاتپارێزى بۆ بڕاوەتەوە ، خانەوادەى شەهیدانیش پڕ توڕەیى و گلەیین لێتان لەسەر ئەوەى لەیەک شوێندا موچەیەکى کەمتر لە موچەى خائینێکى لە خوێن گەوزاو لە پاداشتى خوێنى ڕۆڵە شەهیدەکەیان وەردەگرن ، چیا و گرد و تەپۆڵکە و گرد نەماوە لەسەر خۆتان و حیزبەکانتان تاپۆتان نەکردبێ ، پارێزگار ( موحافز ) ەکانى بەعس لە هەر شارێکدا ماڵێکیان بۆ تەرخان کرابوو ، خۆى و خاو و خێزانى بە سەڵتى دەهاتنە ناوى و بە سەڵتیش لێى دەردەچوون و کە دەڕۆییشتن بۆ ئەوانەى دواى خۆیان جێ دەما ، بەڵام پارێزگارەکانى ئێوە لەبەر ماڵ زۆرى و شوێنى حەوانەوە و دۆنمەباخ و ڤێللا کەس پەى بە جێگە و ڕێگەیان نابات ، لە 17 % ى بودجە ، و داهاتە ناوخۆییەکانى بوارى ( شارەوانیەکان - تەندروستى - باج - گومرک - کارەبا - قاچاغچێتى نەوت و بۆندەکان لێک بدەرەوە و بەراوردى بکە لەگەڵ ژمارەى دانیشتوانى کوردستان و ئاستى خومەتگوزارى و بژێوى خەڵک هەموو شتێکت بۆ ڕوون دەبێتەوە و پێویست ناکات بە دواى بەڵگەدا بگەڕێیت ، خۆ ماست نیە بە دەمەوە دیار بێت ، بەڵام نازانم لێکۆڵینەوە ناکەیت یان پێت ناکرێت ؟ ! ئەگەر نایکەیت دڵنیابە هەزار هێندەى تر بە غەوغائى و گێرەشێوێن ناومان ببەن زیاتر و توڕەتر خەڵک لێتان دەڕژێتە سەر شەقامەکان ، کە توڕەش بن لە خوێنى خۆیان خۆش دەبن و نەک شوشە بە پەنجەرەى بارەگاکانتانەوە ناهێڵن ! بەڵکو لە دواڕۆژدا دەیانکەن بە مۆزەخانە و سەرچاوەى داهاتى نیشتمانى ، چونکە ئەستەمە چى تر قایل بین بە برسێتى و بێکارى و بێداڵدەیى و بیخزمەتى ، ئەگەر کوردى ، پێشینانى کورد دەمێکە فەرموویانە : هەموو شتێک لە باریکیدا دەپچڕێت و زوڵم لە ئەستوریدا ، ئەگەر موسڵمانیشى ، سەدان ساڵ پێش ئێستا - ابى در الغفارى وتوویەتى : پێم سەیرە هەژارێک ببینم منداڵەکەى برسى بێت و شمشێر هەڵناکێشێت و لە ملى دەوڵەمەندى نادات ، ئەگەر چەپ و مارکسیش بیت ، سەدوپەنجا ساڵ زیاترە مارکس ڕایگەیاندووە کە :\n(( ڕێکخستنى پرۆلیتاریاى سەربەخۆ زێدەتر و مەزنتر دەبن لە جیهاندا ، پرۆلیتاریا لە هەناوى خەباتى چینایەتییەوە پەروەردە دەکرێت و فێر دەبێت ، لە وەهمى کۆمەڵگاى بورژوازى و دروشمە بریقەدارەکانیان تێدەگات ، بۆ ئەوەى خۆى لەو کۆت و پێوەندە ڕزگار بکات ، بە تێکچڕژاوى و بە بێ گوێدانى بیروڕاى جیاوازى نێوخۆیان یەکدەگرن و هەتا گەییشتن بە ئامانجە پیرۆزەکانیان واز ناهێنن )) .\nلە کۆتاییدا دەمەوێت بپرسم ، کاتێک سوپاکانى جەندرمەى ئەتاتورکیزم و پاسدارى خومەینیزم پێشڕەوى لە پێشێلکردنى یاسا نێودەوڵەتییەکان دەکەن و سنورى کوردستان دەبەزێنن و گوندەکانمان وێران دەکەن و ڕەز و باخمان دەسووتێنن و خوێنى مرۆڤ و مەڕ و ماڵاتمان تێکەڵ بە یەک دەکەن ، سوپا چەکدارە فرەناوەکانتان ( زێڕەڤانى ، پێشمەرگە ، ئاژانسى پاراستن ، دژەتیرۆر ، ئاساییش ، پۆلیس ، پاسەوان و میلیشیاکانى حیزب ) ئیشیان چییە ؟ تۆ بڵێى وەکو ئەو کابرایەى کە خەنجەر بە دەستێکیەوە و دەستەکەى تریشى دەمانچەى پێ دەبێت ، دواى ئەوەى تێرى لێ دەدەن ، لێى دەپرسن : کاکە خۆ تۆ خەنجەر و دەمانچەت پێ بوو بۆچى هێشتت لێت بدەن ؟ لە وەڵامدا دەڵێت : ئاخر هەردوو دەستم گیرا بوو ، بریا لە بەرامبەر جەماوەرى خۆپیشاندەرى سڤیل و بێچەکیشدا ئاوها بێوەى و دەستگیراو بوونایە و بە فیشەک وەڵامى داخوازییەکانى خەڵکتان نەدایەتەوە ، هەرچەندە دەشزانم وەڵامەکە ئیحراجیى تێدایە بۆتان .\nببوورە پرسیارەکەم ئاراستەى جەنابت دەکەم ، چونکە سەرۆکەکەى ترمان لەبەر عێراق نایپەرژێتە سەر کوردستان ، دەزانم دڵسۆزیتان بۆ یەکپارچەیى خاکى عێراق واتان لێ دەخوازێت ئەرکەکانتان لە نێو خۆتاندا دابەش بکەن ، چوون لە کاتى خۆشیدا سەدام حوسێن لە پێناو پاراستنى یەکێتى خاکى عێراقدا - شمال العراق - ى کردە قوربانیى.\nپێشبینییه هەڵەکانى خۆم و هەڵوێستى شەرمنانەى بزووتنەوەى گۆڕان.\nپێم وابوو کاتێک جەماوەر ڕا بێت ، نەوشیروان مستەفا دەبێتە ( محمد البرادعى ) ى میسڕ و خۆى دەگەیەنێتە ڕیزى خۆپیشاندەران و دەبێتە زرێیەک بۆ پاراستنى خۆپیشاندانەکە و گیانى ئەنجامدەرانى ، دەوریان چۆڵ ناکات و تا دوا هەناسەى پێداگیریى لە داخوازییەکانى خەڵک دەکات ، تا ئەم ئێوارەیەش چاوەڕوانى ئاواتە وەدینەهاتووەکەم بووم بەڵام مخابن ئاواتەکەم لەبار چوو ، چونکە بێ پرس و ڕاى جەماوەر خۆى بۆى نەکرا نوێنەرى هەناردەى ژێر چەترى سازش کرد لەگەڵ دەسەڵاتدا ، بۆم دەرکەوت ئەمانیش ( کورسى ) دانیان منداڵێکى برسی لە هەناودایە و پەلەپڕوزێیەتى بگاتە بنکڕى گەندەڵى .\nهەگبەى پارتى و یەکێتى پڕ بوون لە لە واژەى ئاژاوەگێڕ و تێکدەر و گێرەشێوێن و لەم بوارەدا هێندە پسپۆڕ و شارەزان ، لە چاو تروکانێکدا کام تۆمەت ڕەزا قورسە بۆ خەڵکى ناڕازى دادەتاشن ، ئەمجارەیان بێگوێدانە فوو پێدا کردنەکانى دوێنێیان ، بزوتنەوەى گۆڕان ناولەپى ئەشەدوبیلاى بە پشتى ملیدا کێشاو وتى ماشەڵا لە سەنعەتى دەست و پەنجەتان ، ڕێژەیەکى باشى لێیان کڕى و وەکو بیلبیلەى چاو لە نێو فەرهەنگى ڕاگەیاندنەکانیدا جێگەى بۆیان خۆش کرد .\nلەم دەڤەرى خوێن و مەرگەى ئێمەدا دەسەڵات و بەرهەڵستکار ، چەپ و ڕاست ، ئیسلامى و عەلمانى ، ڕەش و سپى ، دۆست و نەیار ، کڕیار و فرۆشیار وەکو یەک وان ، هەموویان ڕاوچى کارامەن و ئێمەى بێمافیش بە نێچیرى خۆیان دەزانن ، ئەگینا کێ لەو بڕوایەدا بوو بەناو ئۆپۆزیسیۆن ( گۆڕان ، کۆمەڵ و یەکگرتوو ) بێمنەتانە و بێئاوڕدانەوە لە نوێنەرانى شەهید و بریندارەکان خۆ بکوتنە ئامێزى کۆن و گەرمى دەسەڵات ؟ ! ئەمانە سیاسەتمەدار نین و فێڵمەدارن ، ئەمانە دڵسۆز نین و دڵخۆرن ، ئەمانە بۆ حوسەین ناگرین و شینى هەریسەکەیانە ، بۆیە نابێت نە گلەییان لێ بکرێ و نە بڕوایان پێ بکرێ ! لە جێگەى خۆیدایە ئیتر ڕێگە لە بازرگانانى خوێن بگیرێ و نەفرەتی مێژووش بە سەر شاگردە گەنەخۆرەکانى پەراوێزى دەسەڵاتداراندا داببارێنین و بێهەڵوێستى و پارەپەرستییان لە دووتوێى ڕقى جەماوەردا قەتیس بدرێن .\nبە پارەى ئێمە داگیرکارى خاکمان دەکەن ، ڕاگەیاندنەکانیان پڕ قسەى ئاگردارى شەڕ و ڕەونەقدارى ئاشتى دەکەن ، پێشمەرگە لەبەر لێزمەى باران ڕادەگرن و لوولەى چەکەکانیان پێ ڕوو لە سنگى لاوانمان دەکەن ، دەبا پێشمەرگە و جەماوەر دەستى یەکتر بگرن ، پشت لە یەکتر نەکەن ، زەماوەند بگێڕن بۆ یەکسانى و ئاوەدانى ، با ئێمە وا بکەین ، ئەوانیش چییان لە دەست دێت با بیکەن . با ڕوون بێتەوە ئێمە دەستێک لە پشتمانە یان ئەوان دۆستى خوێن شیرینى میت و ئیتیڵاعات و موخابەراتن ؟ ! ئێمە هێزێکین دەستى دەرەکى دەستمان ماچ دەکا و ئێمەش خۆڵى خاکى پیرۆزى کوردستان دەکەینە چاوى زیتى تەماعاوى خۆیان و پیاوە گرگنەکانیان .\nئێمە ئێمەین و ئەوان ئەوان ، ئێمە بێچەکى ئلشتیخواز و ئەوان پڕچەک و شەڕخواز ، ئەوان گوللەى چەکى براکانى خۆمان پێوە دەنێن ، ئێمەش گوڵى ئاڵ لە براکانمان دەگرین ، ئێمە و ئەوان ، کاممان دەستمان سوورە بە خوێن و تاوان ؟ !\nئێستا سەرۆکى هەرێمى کوردستان لە پەیوەندییەکى تەلەفۆنیدا بوو لەگەڵ باوکى شەهید ڕێژوان ، موچڕکەیەک سەرتاپاى جەستەى داگرتم ، خۆزگەم خواست تەنها لە سەغڵەتى و تەنگانەدا نا ، هەموو دەمێک و لە شێنەیى و شادیشدا ، سەرۆک و سەرکردە فرەکانمان ئاوها خاکییانە لە تەماسدا بن لەگەڵ هاوڵاتییانى غەمخۆرى نیشتمان و باوک و دایکانى جگەرسووتاو ، بەوانەى شەڕى نەگریسى ناوخۆشەوە چونکە ئەوانیش ڕۆڵەکانیان لە دەست داوە و ئەوانیش جەرگیان سووتاوە . بە دواى ئەویشدا سەرۆکى حکومەتى هەرێمى کوردستانیش مژدەى نەهێشتنى شاڵاوى ڕاگەیاندنى حیزبەکانى دا ، بە هیوا بووم مژدە بە جەماوەر بدات کە لەو پێنج حیزبە ( پارتى ، یەکێتى ، گۆڕان ، کۆمەڵ و یەکگرتوو ) لە هەر لایەک و کەسێکیان بە تۆمەتى گەندەڵى و خیانەت و تەقە کردن لە جەماوەر ڕادەستى دادگا کردووە، چونکە ڕیزەکانیان بەوەندەش هیچى لێ کەم نابۆوە ، بەڵام دڵى جەماوەر خۆش دەبوو بەوەى کە حیزبەکانیان ڕاست دەکەن و بە خۆیاندا دەچنەوە ، چونکە ئەگەر ئەوان گرفتى پۆست و پارەیان هەبێت لەگەڵ یەکتردا ، ئەوا جەماوەر هیچ گرفتێکى نیە جگە لە غەمى نیشتمان ، دەرکەوت ئێمە غەمخۆرین بەڵام ئەوان ، بێغەمن و نا بایان دیوە نە باران ، نازانن ڕێژنەى گوللە ملکەچە لە ئاستى گوڵباران !


عادل عه‌بدولمه‌هدی وه‌زیرێكی پارتی بۆ به‌ڕێوه‌بردنی كاره‌كانی وه‌زاره‌تی داد راسپارد - ئاوێنه\nوه‌زاره‌تی داد یه‌كێكه له‌و هه‌شت وه‌زاره‌ته‌ی كابینه‌ی نوێی عێراق كه هێشتا پڕنه‌كراونه‌ته‌وه‌و یه‌كێتی داوای ده‌كات\nعادل عه‌بدولمه‌هدی، سه‌رۆك وه‌زیرانی عێراق ئه‌مڕۆ(پێنجشه‌ممه)، به‌نگین رێكانی، وه‌زیری ئاوه‌دانكردنه‌وه و نیشته‌جێكردن و شاره‌وانییه‌كانی له‌پشكی پارتی راسپارد بۆ ئه‌وه‌ی وێڕای كاره‌كه‌ی خۆی به‌وه‌كاله‌ت ببێته وه‌زیری دادی عێراق.\nئاوێنه: عادل عه‌بدلومه‌هدی، سه‌رۆك وه‌زیرانی عێراق، ئه‌مڕۆ(پێنجشه‌ممه)، به نوسراوێكی ره‌سمی به‌نگین رێكانی، وه‌زیری ئاوه‌دانكردنه‌وه‌و نیشته‌جێكردن و شاره‌وانییه‌كانی راسپارد تا وێڕای كاره‌كه‌ی خۆی، به ئه‌ركی وه‌زیری دادی عێراقیش هه‌ڵبسێت.\nبه‌پێی نوسراوه‌كه بڕیاره‌كه له ڕۆژی ده‌رچونییه‌وه جێبه‌جێ ده‌كرێت.\nپۆستی وه‌زیری داد یه‌كێكه له‌و هه‌شت وه‌زاره‌ته‌ی كه تا ئێستا له‌حكومه‌ته‌كه‌ی عادل عه‌بدولمه‌هدیدا پڕنه‌كراوه‌ته‌وه و یه‌كێتی نیشتمانی كوردستانیش سوره له‌سه‌ر ئه‌وه‌ی كه ئه‌و پۆسته مافی حزبه‌كه‌یه‌تی.\nتا ئێستا لایه‌نه سیاسییه‌كانی عێراق ناكۆكن له‌سه‌ر كاندیدانی ئه‌و هه‌شت وه‌زاره‌ته‌و ئه‌وه‌ش وایكردوه نه‌توانرێت له‌لایه‌ن په‌رله‌مانه‌وه متمانه‌یان پێ بدرێت.


هەواڵ / ئابوری :: 23/11/2019 :: 2100 جار بینراوە\nتاوەکو ئێستا وەزارەتی نەوتی عێراق تەنیا بڕی 50 ملیۆن لیتر نەوتی سپی ماڵانی بۆ هەرێمی کوردستان ناردووە، بەپێی پارێزگاکانیش بڕی 288 هەزار لیتر بۆ سلێمانی و 72 هەزار لیتر بۆ هەڵەبجە، 216 هەزار لیتر بۆ هەولێر، 108 هەزار لیتریش بۆ پارێزگای دهۆک دەبێت.\nبەپێی داتاکانی وەزارەتی سامانە سروشتییەکان بۆ دابەشکردنی بەرمیلێک نەوت بۆ هەرێمی کوردستان پێویستی بە نزیکەی 400 ملیۆن لیتر نەوتە بەجۆرێک تەنیا بۆ پارێزگای هەولێر 100 ملیۆن لیتر، بۆ دهۆک و سلێمانی زیاتر لە 260 ملیۆن لیتر نەوت هەیە.\nفرسەت سۆفی، پارێزگاری هەولێر بە دواڕۆژی راگەیاند: دەستکراوە بە دابەشکردنی ئەو بڕە نەوتەی کە بەغدا ناردوویەتی کە بەهۆی ساردی ناوچە شاخاوییەکان سەرەتا لەوێ دەستپێکراوە، بەڵام ئەو بڕە بەش ناکات، چونکە هەولێر بەتەنیا پێویستی بە 100 ملیۆن لیتر نەوتە.\nراشیگەیاند: "ئێمە چاوەڕوانی بەغدا دەکەین تاوەکو بەشی پێویست نەوتمان بۆ بنێرێت هەر کاتێک بەغدا بڕی نەوتی پێویست بنێرێت ئێمەش دابەشی دەکەین".\nبەهۆی نەناردنی بڕی پێویستی نەوت لەلایەن بەغدا دابەشکردنی نەوت بۆ ناوشار دواکەوتووە، هاووڵاتیان ترسیان لەوەیە کە دابەشنەکرێت بەوهۆیەوە بازاڕی نەوتفرۆشان گەرمبووە.


هەڵاتوانی موسڵ باس له بەکارهێنانیان دەکەن وەك قەڵغانی مرۆیی لەلایەن داعشەوە\nئەو دانیشتوانەی لە موسڵ هەڵهاتون باسی کردەوەی دەستبەسەرکردنی خێزانەکان دەکەن لەلایەن گروپەکە و بەکارهێنانیان وەك قەڵغانی مرۆیی دژی پێشڕەویی هێزەکانی عێراق.\nسەربازێکی عێراقی دانیشتوویەکی موسڵی لەباوەشگرتووه کە توانیویەتی بەسەلامەتی لە شارەکە هەڵبێت سەرەڕای گرتنی خەڵکی مەدەنی وەك بارمتە لەلایەن رێکخراوی "دەوڵەتی ئیسلامی" (داعش)ه‌وه لەو چەند شوێنە کەمەی هێشتا لەژێردەستیدایە. [خاوەنی وێنە: فەرماندەیی پۆلیسی فیدڕاڵی]\nئەو عێراقیانەی لە موسڵ هەڵهاتون بە دیارونایان وت کە هەزاران کەسی مەدەنی هێشتا وەك بارمتە گیراون لە رۆژئاوای موسڵ لەلایەن شەڕکەرانی رێکخراوی "دەوڵەتی ئیسلامی" (داعش)ه‌وه.\nدەڵێن دانیشتوان هەڵبژرادەیەکیان پێدەدرێت لەنێوان مردن لە بەرەکانی شەڕدا وەك "شەهید" یان کوژرانیان لەلایەن داعشەوە.\nعومەر غەسان، 28 ساڵ، یەکێك بوو لەوانەی لە گەڕەکی ئیسڵاح زه‌راعی هەڵهات لە 12 ئایار پێشئەوەی هێزە ئەمنیەکان بیگرنەوە لەدەست داعش.\nغەسان بە دیارونای وت چەکدارەکان خێزانەکەیان و خێزانی تریشیان دەستبەسەرکردبوو لە ماڵەکانیاندا و بەکاریاندەهێنان وەك قەڵغانی مرۆیی.\nروبەڕوبوونەوەی دوو هەڵبژاردە\nوتیشی: "ئەوان ترساندیانین بە کوشتنمان ئەگەر رابکەین یان ئەگەر گوێڕایه‌ڵی فه‌رمانەکانیان نەبین."\nهەروەها وتی: "هەوڵیاندا خۆیان بپارێزن بە بەکارهێنانی ئێمە." ئاماژەشیدا به‌وه‌ی کە گروپەکە خۆی حەشاردەدات لەناو ماڵە تایبەتەکاندا و سەربانەکان به‌كارده‌هێنێت وەك پێگەی نیشانگره‌كانی.\nغەسان وتی داعش بە دانیشتوانی وت بەهەشت چاوەڕێیان دەکات ئەگەر بمرن لەکاتی پاراستنی چەکدارەکاندا. هەروەها ئەگەر ئەوە هەڵبژێرن پەیوەندی بە شەڕەوە بکەن له‌پاڵ گروپەکەدا، ئەوا وەك "شەهید" دەمرن.\nوتیشی: "ئەوان دوو هەڵبژرادەیان پێداین -- یان ئێمە دژیان دەوەستین و بەدەستی ئەوان دەکوژرێین، یان پشتیوانییان دەکەین و دەمرین" لە شەڕەکاندا.\nهەروەها وتی: "بەڵام دواتر، نیشانگرانی هێزە ئەمنیەکانمان راویان نان و ژیانێکی تازەمان بۆ نوسرایەوە."\nئەبو ئەحمەد، 46 ساڵ، کە داوایکرد نازناوێكی بۆ بەکاربهێنرێت لەبەر هۆکاری ئەمنی، یەکێکی ترە لە رزگاربووانی گەڕەکی ئیسڵاح زه‌راعی. ئەحمەد بە دیارونای وت ئەگەر هێزەکانی عێراق لەکاتی خۆیدا نەگەیشتبان، ئەو و شەش ئەندامی خێزانەکەی ئێستا مردبوون.\nوتیشی: "ئەوان [ئەندامانی داعش] خەریكبوو لەناومان بەرن دوایئەوەی ئێمەیان وەك بارمتە گرت. نەیاندەویست ئێمە بە زیندوویی بەجێبهێڵن لەکاتی مانۆڕەکانیاندا کە شەڕیاندەکرد و لەماڵێکەوه بۆ ماڵێکی تر دەچوون."\nئەبو ئەحمەد وتی: "خودا لە مردنێکی دڵنیا رزگاریکردین و تیرۆریستانی تێکشکاند لەسەردەستی سەربازە ئازاکانمان."\nلاوازبوونی تواناییه‌كانی شه‌ڕ\nداعش ئێستا نزیکەی له‌سه‌دا پێنجی رۆژئاوای موسڵی لەژێردەستدایە -- تەنیا چەند گەڕەکێکی کەم لە دەوروبەری موسڵی کۆندا.\nنزیکەی 300,000 مەدەنی هێشتا گیریانخواردووە لە شارەکەدا، هەندێکیان ئەوانەن کە بەجێهێشتنی ماڵەکانیان رەتدەکەنەوە.\nبەرپرسی راگه‌یاندنی پارتی دیموکراتی کوردستان لە موسڵ، سەعید مەموزینی، وتی ئۆپەراسیۆنە بەردەوامەکان لە شارەکەدا "زۆربەی شەڕکەرانی گروپەکەی لەناوبرد و هەموو سەرچاوەکانی چەك و تەقەمەنیانی تێکشکاند لەگەڵ بارەگاکانیان."\nمەموزینی بە دیارونای وت بەڵام چەکدارەکان "بەردەوامن لە بوونیان بە مەترسییەکی سەرەکی بۆسەر خەڵکی مەدەنی گیرخواردوو لە ژێردەستیاندا."\nوتیشی: "لەوکاتەوەی شەڕ دەستیپێکرد له رۆژئاوای موسڵ، نزیکەی 350 مەدەنی کوژراون لەئەنجامی بەکارهێنانیان وەك قەڵغانی مرۆیی [لەلایەن داعشەوە]."\nهێزەکانی عێراق لە 2 نیسان لاشەی 16 مەدەنییان دۆزییەوە، لەنێویاندا ژن و منداڵ، کە بە گولـلە کوژراون لەکاتی هەوڵدانیاندا بۆ هه‌ڵهاتن لە موسڵی کۆن.\nشارەزای بواری ئەمنی و بەرپرسی پێشوی وەزارەتی ناوخۆ، جاسم حەنون، بە دیارونای وت داعش "رێ بەخۆیدەدات ژیانی خەڵکی بێتاوان بخاتە مەترسیه‌وه و بیانکوژێت بەهەر بارودۆخ و بیانویەك بێت."\nوتیشی ئەندامانی گروپەکە بەرپرسیارن لە ئەنجامدانی كوشتنی خەڵکی مەدەنی و بەکارهێنانیان وەك قەڵغانی مرۆیی و کردنە ئامانجیان بە ئۆتۆمبێلی بۆمبڕێژکراو كاتێك هەڵدێن.\nحەنون وتی "زۆربەی قوربانیان" لەئەنجامی ئەو جۆرە هێرشانەوە مردوون.\nوتیشی دوای ئازادکردنی گەڕەکەکانی حاوی کەنیسە و 30 تەموز و ناوچەی شوقه‌ق هەرەمات، ئەندامانی داعش لە هەموو لایەکەوە گیریانخواردووە لە موسڵی کۆندا.\nهەروەها وتی: "ئەوان بەمدواییانە کاتی تەواویان نیە بۆ جموجۆڵ و تواناییه‌كانی شه‌ڕیان لاوازدەبێت."\nعقيل الركابي | 2017-05-27\nبەداخەوە راپرسیەکە لە لایه‌نێكه‌وه‌یه کە داعشی خۆشدەوێت! ناكرێت مه‌زه‌نه‌بكرێت ئەبو بەکر بەغدادی چووبێت بۆ ئێران.\nهێزەکانی عێراق پێشڕەویدەکەن بەرەو دواین پێگەی بەهێزی داعش لە موسڵ\nئەو بڵندگۆیانەی جێگیرکراون لە نزیك دوایین پێگەی بەهێزی داعشه‌وه لە ناوچەی موسڵی کۆن، دوو بژاردە دەدەنە داعش: 'خۆبەدەستەوەدان یان مردن'.\nداعش خۆی له‌پشت منداڵانەوە حه‌شارده‌دات لە خۆرئاوای موسڵ\nله‌كاتێكدا هێزەکانی عێراق پێشڕه‌وی ده‌كه‌ن لە خۆرئاوای موسڵ، چەکدارانی داعش مەدەنییەکان بەکاردەهێنن بۆ بەرگرتن لە تەقەکردن لێیان و راكێشانی هێزه‌كان بۆ رووبه‌ڕوبوونه‌وه.\nداعش په‌لاماری مەدەنییه‌كان ده‌دات لەگەڵ نزیکبوونەوەی کۆتایی شەڕی موسڵ\nگروپەکە هێرشەکانی بۆ سەر دانیشتوان زیادده‌كات وەك دوایین هەوڵی نائومێدی بۆ دواخستنی پێشرەویی هێزەکانی عێراق، شایه‌تحاڵان بە دیارونایان وت.


بەراوردكرنی ڕۆمانی ''میرنامە''ی جان دۆست و ڕۆمانی ''سەمەرقەند''ی ئەمین مەعلوف لە ژێر ڕۆشنایی قوتابخانەی سڵاڤی - گۆڤاری توێژەر\nبەراوردكرنی ڕۆمانی ''میرنامە''ی جان دۆست و ڕۆمانی ''سەمەرقەند''ی ئەمین مەعلوف لە ژێر ڕۆشنایی قوتابخانەی سڵاڤی\nبڵاوکراوەکان > بەرگی (١) ژمارە (٢) >\nA Comparison between Mirnama and Samarqand Novels\nSirwan Jabar Amin, Kadhm Shekh Hussein\nئەدەبی بەراوردکاری یەکێک لە ڕێگاکانی توێژینەوە لە دەقی ئەدەبی و لەم نێوەندەشدا قوتابخانەی سلاڤی وەکو یەکێک لە لقەکانی ئەدەبی بەراوردکاریی ئەو رێگەیەمان پێدەدات کە لە ڕووی زەمینە و ژێرخانەوە بەراوردی خاڵە لێکچووەکانی نێوان دوو دەقی ئەدەبی جیاواز بکەین کە هاوبارودۆخی و هاوسەردەمی جۆرێک لە هاوشێوەیی لە نێوانیاندا دروست کردووە.\nهەردوو ڕۆمانی میرنامە و سەمەرقەند باسی قۆناغ ژیانی دوو کەسایەتیی هاوشێوە و تاڕادەیەک هاوسەردەمی دوو نەتەوەی جیاوازن کە ئەوانیش خەیامی نەیشاپوری و ئەحمەدی خانین. هاوهەلومەرجیی مێژوویی و کەلتوری و سیاسی بە جۆرێک لە جۆرەکان لێکچوونێکی زۆری لە نێوان هەردوو دەقدا لە ڕووی سروشتی کاراکتەرەکان و بارودۆخەکانەوە دروست کردووە و لەم توێژینەوەیەدا دەیانخەینە بەرباس و شیکردنەوەیان بۆ دەکەین.\nئەدەبی بەراوردکاری، قوتابخانەی سڵاڤی، ڕۆمانی میرنامە، ڕۆمانی سەمەرقەند، خاڵە لێکچووەکان.\nادبیات تطبیقی یکی از روشهای پژوهشی دربارە متون ادبیاست و در این میان مکتب اسلاوی بە عنوان یکی از شاخەهای ادبیات تطبیقی امکان این را فراهم میکند کە از نظر زمینە و زیر ساخت، نقاط مشابە دو متن ادبی مختلفرا مورد بررسی قرار بدهیم، کە همشرایطی و همزمانی نوعی از تشابەرا میان آنها بە وجود آوردە است.\nرمانهای ''میرنامە'' و ''سمرقند'' شرح حال زندگانی دو شخصیت مشابە و تا اندازەای همدورەء دو ملت جودا هستند بە نامهای خیام نیشاپوری و احمد خانی. تشابە شرایط تاریخی و فرهنگی و سیاسی، از لحاظ اوضاع طبع شخصیتها نوعی تشابەرا میان دو تا متن بە وجود اوردە است، کە در این تحقیق آنهارا مورد تحلیل و بررسی قرار خواهیم داد.\nComparative literature is a method of literary research, and the Slavic School is one of the branches of comparative literature which enables us to compare two independent literary texts by investigating their literary backgrounds according to various circumstances which created similarities between them.\nMirnama and Samarqand are two famous novels that deal with the life stages of Khayyam Nishapuri and Ahmad Khani, who are two similar characters, in one way or another they are from the same century, thus they belong to two different nations. The historical, cultural, and political conditions have formed a kind of similarity between these two texts in terms of several circumstances and the nature of characters, which are going to be the issues of focus and discussion in our study.\nKeywords: Comparative literature, Slavy school, Mirnama Novel, Samarqand Novel, Similar points.\nابراهیم احمد شوان (پ)، ئەدەبی كۆنی كوردی، چاپی یەكەم، چاپخانەی زانكۆی سەڵاحەددین، هەولێر، ٢٠١٢.\nجان دۆست، میرنامە، و. سەباح ئیسماعیل، لە بڵاوكراوەكانی ناوەندی ڕۆشنبیری و هونەری ئەندێشە، چاپی یەكەم، چاپخانەی ڕجایی، تاران، ٢٠١٣.\nخەیام، چوارینەكانی خەیام، و. هەژار، چاپ تجدید، سروش، تهران،١٣٧٠.\nرێزان ساڵح مەولود (د)، پێگەی ژن لە دیدی قوبادی جەلی زادە و نزار قەبانی دا، چاپخانەی حاجی هاشم، هەولێر، ٢٠١٣.\nعیزەدین مستەفا ڕەسووڵ (د)، ئەحمەدی خانی شاعیر و بیرمەند، فەیلەسوف و سۆفی، و. لە عەرەبیەوە: نووسەر خۆی، سلێمانی، ٢٠٠٨.\nعەزیز گەردی، ئەدەبی بەراوردكاری، چابخانەی كۆری زانیاری كورد، بەغدا، ١٩٧٨.\nعەلائەددینی سەججادی، مێژووی ئەدەبی كوردی،چاپی یەكەم، بڵاوكردنەوەی كوردستان، سنە، ١٣٨٩.\nمارف خەزنەدار (د)، مێژووی ئەدەبی كوردی (بەرگی دووەم)، چاپی دووەم، چاپخانەی ئاراس، هەولێر، ٢٠١٠.\nنەوزاد ئەحمەد ئەسوەد، فەرهەنگی زاراوەی ئەدەبی و ڕەخنەیی، چاپخانەی بینایی، سلێمانی، ٢٠١١.\nئیبراهیم ئەحمەد شوان (د)، بەراوردی ئەدەبی (تیۆری و پراكتیكی)، چاپی یەكەم، چاپخانەی زانكۆی سەلاحەددین، هەولێر،٢٠١٤.\nئەمین مەعلووف، سەمەرقەند، و. لە فەرەنسییەوە:د. ئەحمەدی مەلا، بڵاوكراوەی دەزگای ئاراس، چاپی یەكەم، چاپخانەی وەزارەتی پەروەردە، هەولێر، ٢٠٠٢.\nئیدریس عەبدوڵڵا، پوختەیەك لە بارەی ئەدەبی بەراوردكاری و قوتابخانەی سڵاڤی لە ئەدەبی بەراوردكاریدا (لێكۆڵینەوەیەكی ڕەخنەیی مێژووییە)، گ. ڕامان، ژ١٣٨، ٢٠٠٨.\n٥.٢. بە زمانی عەرەبی\nحسام الخطیب، آفاق الادب المقارن عربیا و عالمیا، ط١، دار الفکر المعاصر، بیروت، ١٩٩٢.\nسعید علوش، مدارس الادب المقارن-دراسة منهجیة، المرکز ثقافي العربي، بیروت، ١٩٨٧.\nعبده عبود (د)، الادب المقارن (مشكلات و افاق)، مطبعة اتحاد الكتاب العرب، دمشق، ١٩٩٩.\nحیدر خضري، التجربە السلافیە والدرس المقارن لڵادب، مجلة الجمحیة العلمیة الایرانیة للغة العربیة و ادابها، العدد١٠، ٢٠٠٨.\nحیدر محمود غیلان (د)، الادب المقارن ودور الانساق الثقافیة فی تطور مفاهیم و اتجاهاته، مجلة دراسات یمنیة، العدد٨٠.\n٥.٣. بە زمانی فارسی\nمحمد سعید جمال الدین، ادبیات تطبیقی، ترجمە سعید حسام پور و حسین کیانی، چاپ اول، دانشگاە شیراز، شیراز، ١٣٨٩.\nبهنام میرزابابازادە فومشی و آدینە خجستەپور، ادبیات تطبیقی در روسیە، فصلنامە ادبیات تطبیقی، دورە٥، شمارە١، سال ١٣٩٣.


بنەماڵەی ئەو کەسانەی لەلایەن پەدەکەوە کوژراون بۆ ڕۆژنیوز دەدوێن – کوردی – RojNews.News\n29/10/2020 - 5:20:28 pm\nبنەماڵەی ئەو کەسانەی لە کامپی پەنابەرانی مەخمور، کە لەلایەن پەدەکەوە شەهید کراون، دەڵێن پەدەکە قەت بە چاوی برایەتی سەیری ئەوانی نەکردووە و پشتیوانی تورکیا بووە، لەئێستا و لە ڕابردووشدا هەڕەشەی کوشتنی لێکردووە.\nپەنابەرانی کامپی شەهید ڕۆستەم جودی- مەخمور، کە ماوەی زیاتر لە ساڵێکە لەلایەن حکومەتی هەرێمەوە گەمارۆیان خراوەتەسەر، پێشتر چەندین جار لەلایەن پەدەکەوە هێرشیان کراوەتەسەر و بەدەیان هاوڵاتی کامپەکە شەهید و بێ سەروشوێن کراون.\nکەسوکاری ئەو کەسانەی، کە لەلایەن پەدەکەوە بە شێوەی نامرۆڤانە شەهید کراون و ئێستا لە کامپی پەنابەرانی مەخمور دەژین لەسەر ئەم کردەوانەی پەدەکە بۆ ڕۆژنیوز دەدوێن.\nیەکێک لەو کوردانەی، کە ساڵی ١٩٩٧ لەلایەن پەدەکەوە شەهید کراوە، محەمەد مژینی-ە کە براکەی بە ناوی یوسف مژینی دەڵێت: محەمەدی برام شوان بوو و لە مەخمور بۆ بژێوی ژیانی ئێمە شوانی دەکرد، چەکدارەکانی پەدەکە بەبێ هیچ تاوانێک ئەو و چوار کەسی دیکەیان گرت و گولەبارانیان کردن.\nهەروەها وتی: لە کامپی نەینەواش چەکدارانی پەدەکە هێرشیان کردە سەر کامپەکە و لە ئاهەنگێکدا شەش کەسی مەدەنییان بە شێویەکی زۆر نامرۆڤانە شەهید کرد، پەدەکە دوژمنی کوردانە و دۆستی دەوڵەتی تورکە، ئەم هێرشانەی بۆ سەر گارێ بەردەوامی هەوڵە دوژمنکارییەکانیانە دژ بە کورد.\nحەمرا نێروەهی، دایکی جانگیر نێورەهی کە ساڵی ١٩٩٥ لە کامپی ئەرتووش لەلایەن پەدەکەوە شەهید کرا بۆ ڕۆژنیوز دەڵێت: کاتێک لەبەر ستەمی دەوڵەتی تورک بەناچاریی هاتینە باشوری کوردستان هەشت کامپ-مان گۆڕیی، بەڵام ئەو ستەمەی پەدەکە لە دژی ئێمە کردی کەس نەیکردووە و هەتا ئەمڕۆش هەر بەردەوامە.\nدایە حەمرا دەڵێت: لەو مانگەی بڕیار بوو کوڕەکەم زەماوەند بکات، جەهانگیر و هاوڕێیەکی لەکاتی شوانیدا لەلایەن چەکدارانی پەدەکەوە بە شێویەکی نامرۆڤانە گولـلەباران و شەهید کران و لە جێگەی زەماوەند شینمان بۆ جانگیری کۆڕم گێڕا.\nئەم دایکە جەرگ سوتاوە دەیگێڕێتەوە، کە ئەوکەسانەی بۆ هێنانەوەی تەرمی کوڕەکەی ڕۆشتبوون، بریندار کران، دەڵێت: پەدەکە هێزی لەدەوری کامپەکە جێگیر کردبوو، هەرکەس بڕۆشتایەتە دەرەوە تەقەیان لێدەکرد.\nحەمرا نێروەهی، دایکی شەهید جانگیر لە کۆتایی قسەکانیدا وتی: لەکاتی هێرشی داعش بۆ سەر هەولێر، ئێمە گیانی خۆمان لە کامەپەکەدا کردە قەڵغان بۆ بەرگریی لە هەولێر و زاخۆ، ئێمە بەچاوی برا سەیری ئەوانمان دەکرد، کەچی بە داخەوە پەدەکە قەت بە چاوی برا سەیری ئێمەی نەکرد و هەمیشە لایەنگریی دەوڵەتی تورک بووە.\nکامپی پەنابەرانی شەهید ڕۆستەم جودی-مەخمور، کامپێکە کە زیاتر لە ١٠ هەزار پەنابەری کوردی باکوری کوردستانی تێدا دەژی، کە بەهۆی ستەمی دەوڵەتی تورک و سوتاندنی گوندەکانیان لەساڵی ١٩٩٤وە ئاوارەی باشوری کوردستان و عێراق بوون، سەرەتا لە کامپی بهێرێ لە بادینان جێگر بوو، پاشان گواستراونەتەوە بۆ کامپی بێرسڤێ و ئەتروشی خوار و سەروو هەر لەبادینان، دواتر گواستراونەتەوە بۆ کامپی نەینەوا و نەهداران لە شاری موسڵ، دواتر لەساڵی ١٩٩٨ وە لە مەخمور جێگیربوون، دەیان جار لەلایەن هێزەکانی پەدەکە و فڕۆکەکانی دەوڵەتی تورکەوە هێرشیان کراوەتە سەر.


حوكمى قووتدانى تف وبەڵغەم بۆ رۆژوەوان: ماڵپەڕی وەڵامەکان\nڕۆژووئەو شتانەى حەڵاڵە بۆ ڕۆژووانحوكمى قووتدانى تف وبەڵغەم بۆ رۆژوەوان\nحوكمى قووتدانى تف وبەڵغەم بۆ رۆژوەوان\nحوكمى قووتدانى تف و بەڵغەم چییە بۆ رۆژوەوان؟\nتف و بەڵغەم ئەگەر نەگەیشتە دەم ئەوا رۆژو ناشكێنێت (ئەمە بۆچونێكە لە مەزهەبدا)، وە ئەگەریش گەیشتە دەم و پاشان قووتیدا ئەوا دوو بۆچونى لەسەرە لاى زانایان:\nهەیانە دەڵێن: رۆژو دەشكێنێت، چونكە دەڵێن وەكو خواردن و خواردنەوە وەهایە.\nوە هەشیانە دەڵێن: رۆژو ناشكێنێت، چونكە دەڵێن وەكو لیك وەهایە، و لیكیش رۆژو بەتاڵ ناكاتەوە تەنانەت ئەگەر كەسێك لیكى كۆبكاتەوەو قووتی بدات ئەوا رۆژوەكەى ناشكێت.\nجا ئەگەر زانایان ڕاجیاوازیان هەبوو ئەوا دەگەڕێینەوە بۆ قورئان و سوننەت، وە ئەگەر گومانمان هەبوو لەسەر ئەم بابەتە كە ئایا رۆژو دەشكێنێت یان نا؟ ئەوا ئەصل وایە نایشكێنێت و بینا لەسەر ئەوەش كەوابوو قووت دانى بەڵغەم رۆژو ناشكێنێت.\nبەڵام گرنگ ئەوەیە كە مرۆڤ هەوڵ نەدات بەڵغەم دەربكات و لە بەشی خوارەوەى قوڕگى بیهێنێتە سەرەوە بۆ ناودەمى ، بەڵام ئەگەر خۆى بۆ ناودەم دەرچوو ئەوا با دەرى بكات ئیتر بەرۆژو بێت یان نا، بەڵام كە بووترێت رۆژو دەشكێنێت ئەوا پێویستى بە بەڵگە هەیە كە سبەى بەرانبەر بە خوا ڕادەوەستى بۆ شكاندنى رۆژو بەم شتە.\nئایا بەكارهێنانی بۆن و عەتر ڕۆژوو بەتاڵ دەکاتەوە؟ حوکمی ئاو ڕادان لە دەم و لوت و چونە خوارەوە بۆ ناو سک ئەگەر کەسێک لە ڕەمەزاندا بیرى چوو شتێکى خوارد ئایا ڕۆژووەكەی بەتاڵ دەبێتەوە ؟ ئایا حوكمی بەكارهێنانی بەخاخ چیە بۆ كەسی تووشبوو بە نەخۆشی ڕەبـو لەكاتی بەرۆژو بونیدا؟ حوکمی بەربوونی خوێنی لووت\nسەردان: ٨٩٢ بەش: ئەو شتانەى حەڵاڵە بۆ ڕۆژووان\nپرسیاری دواترحوكمى ئافره‌تێك كه له حه‌یز پاك ده‌بێته‌وه پێش به‌ره‌به‌یانپرسیاری پێشترتام كردنی چێشت بۆ ڕۆژووەوان


من طرف سورجي بؤ هه مووان في السبت مارس 19, 2011 8:06 pm\nده‌سته‌ی جیهانی بۆ ئیعجازی زانستی له قورئان و فه‌رموده‌كاندا له كۆنگره‌ی ده‌یه‌می خۆیدا كه برِیاره له مانگی چواری ساڵی داهاتو ببه‌سترێت ،برِیاریان داوه تاوتوێی بابه‌تێكی گرنگ بكه‌ن له ژێر ناوتیشانی كاریگه‌ری ئیعجازی زانستی له سه‌ر مێشكی مرۆڤ.\nوابرِیاره كه ئه‌م كۆنگره‌یه بۆ ئه‌مساڵ له شاری ئسته‌نبوڵی توركیا به‌رِێوه‌بچێت به‌هاوكاری سه‌نته‌ری لێكۆڵینه‌وه‌ی ئیسلامی.\nئه‌مینداری گشتی ده‌سته‌ی جیهانی بۆ ئیعجازی زانستی له قورئاندا دكتۆر عبدالله ی كوری عبدالعزیز باسی له‌وه كرد كه برِیاره له كۆنگره‌ی ئه‌م ساڵدا باس له بابه‌ته‌كانی(پویشكی و ژیان و گه‌ردون و زه‌وی و رِوبار و زانستی مرۆیی و چه‌ندین بابه‌تی تر تاوتوێ بكه‌ین.\nناوبراو جه‌ختی له‌وه كرده‌وه كه كارده‌كه‌ین بۆ بلاَوكردنه‌وه‌ی به‌ڵگه‌نامه ئاینیه‌كان و په‌یوه‌ستیان ده‌كه‌ین به ده‌رخراوه پزیشكیه‌كان و رِاستی و دروستی ده‌قی ئایه‌ت و فه‌رمووده‌كا ده‌سه‌لمێنین بۆ ئه‌وانه‌ی كه ده‌یانه‌وێت رِه‌خنه له قورئاغنی پیرۆز بگرن.\nسةرجاوة سايتي كورديو


پەروەردە و پێشخستنی گەنج گرەنتییە بۆ کۆمەڵگەیەکی پێشکەتوو – Standard Kurd\nلەلایەن ستاندار Posted on شوبات 8, 2020 370 جار بینراوە 0 سەرنج\nلە کۆمەڵگە پێشکەوتووەکاندا تاکەکان هەر یەکە و بە ئەرک و بەرپرسیاریەتیەکەوە خۆیان پابەند کردووە و ڕۆڵی هەر یەکەیان لە پێشکەوتنی کۆمەڵگەدا جێگای تایبەتی خۆی هەیە، بۆیە ئەم کۆمەڵگەیانەی کەوا لە چاوی ئێمەوە هەمیشە بەرز دەنرخێندرێن و بەردەوام لە پێشکەوتندان، هۆکارەکەی گەڕانەوەیە بۆ ئەو هەماهەنگییەی کەوا تاکەکان لە نێو خۆیاندا هەروەها لەگەڵ دەستەڵاتداران دەیکەن، ئەویش بە ئاستی پێدانی خزمەتگوزاری لە دەوڵەتەوە بۆ کۆمەڵگە لە ڕێگەی فەرمانگە و یەکە کارگێڕییە میرییەکان و ئاستی ئەرکرداربوون و کارکردنی تاکەکان بۆ بەرەو پێشبردنی کۆمەڵگە لە ڕووی ڕۆشنبیری کۆمەڵایەتی و هۆشیاری سیاسی و سەقامگیری ئابووری بە پەیوەندیەکی دوولایەنە لەنێوان خۆیان و دەستەڵاتدا ڕێکی دەخەن.\nبێگومان دەوڵەت لە تاکەکانی کۆمەڵگە پێکدێت و هەر لە کۆمەڵگەشەوە شەرعیەتی دەستەڵاتداری بەدەست دەهێنێت ،بەم پێیەش ئاستی وشیاری تاکەکان بڕیار لەسەر چۆنیەتی دەستەڵات دەدات و ئەوە بەرهەم دەهێنیت کە خۆی دیاری کردووە، بەمەش خراپ بوون و باش بوونی هەر دەستەڵاتێک پەیوەندی بە کلتوور و ویستی ئەو کۆمەڵگەیە هەیە، بۆیە هەر کۆمەڵگەیەک ئەگەر بێتو ئاستیشی لە خوارێ بێت دەتوانێت بە بەخۆداچوونەوە و دۆزینەوەی چارەسەری بگاتە ئاستی سەرێ، ئەمەش بە پێی گوزەری ڕۆژگار و پێشکەوتنی زهینیەتی دیموکراتیکانە دەبێتە مایەی خۆشگوزەرانی و پێشکەوتنی هەر کۆمەڵگەیەک.\nئەم هەوڵی پێشکەوتنە وەک سوڕێک هەمیشە لە نێوان تاکەکانی کۆمەڵگە و لە نێوان کۆمەڵگە و فەرمانڕەوایان بە میکانیزمێکی پەروەردە و فێرکردندا تێپەڕدەبێت هەم لەسەر ئاستی دەوڵەت و هەم لەسەر ئاستی کۆمەڵگە و هەمیش لەسەر ئاستی خودی خۆپەروەردەکردنی تاکەکان، لەنێو هەموو ئەمانەشدا بە تایبەت گرنگی سیستەمی پەروەردەییە لەنێو توێژی گەنجاندا، بۆیە لە هەر کونج و کەلەبەرێکی ئەم جیهانە ئەگەر کۆمەڵگەیەکی پێشکەوتوو هەبێت ئەوا بە بێگومان ئەم کۆمەڵگەیە، کۆمەڵگەیەکی پەروەردەکراوە بە کۆمەڵێک بەهای مۆڕاڵی و مرۆیی و کلتووری کۆمەڵگەیی، بە دیوێکی تر لە هەر کۆمەڵگەیەکی پێشکەوتوودا گەنجان هەوڵ و تەقەلای پێشکەوتنیاندا ئەوا بێگومان لە باشترین ئاستی پەروەردەییدان، هەموو ئەم پێشکەوتنە کۆمەڵگەییانەش لە پلەی یەکەمدا توێژی گەنجان دەگرێتەوە..\nلە ژێر ڕۆشنایی ئەم بەرزنرخاندنە دەبێت ئەم توێژە بە شێوازێکی تەندروست پەروەردە بکرێن، ئەم پەروەردەیەش یەکەم هەنگاو خێزان و دووەم جار کۆمەڵگە و زۆر جاریش سێیەم جار دەوڵەت دەیگرێتە بەر لە ڕێگەی زانکۆ و ناوەندە ڕۆشنبیرییەکان، بەم پێیەش گەنج هەر چی بێت دەرهاوێشتەی خێزان و کۆمەڵگەکەیەتی، نەک بە پێچەوانەوە کۆمەڵگە هەرچێ بێت دەرهاوێشتەی توانا و هیزری گەنجەکانی بێت، ئەمە بۆچونێكی هەڵەیە وا هەست بکەین کە هۆکاری دواکەوتنی کۆمەڵگە گەنجە، بەڵێ ئەگەر گەنج پەروەردەیەکی ڕاست و چاکی نەکرێت ئەوا بێگومان دەبێتە هۆی لاوازی کۆمەڵگە، بەڵام ئەگەر گەنج بە پەروەردەیەکی تەندروست تێبەڕبێت ئەوا ئەستەمە کۆمەڵگە دوا بکەوێت، چونکە سوود وەرنەگرتن و گرنگینەدان بە توانای گەنجان و پشتگوێخستنی داواکارییەکانیان دەبێتە هۆکاری لاوازی و بێ توانایی کۆمەڵگە.\nئەگەر سەیری ئەو کۆمەڵگایانە بکەین کە پێشکەوتوون دەبینین گەنجەکانیان هەمیشە داهێنان دەکەن لە بوارە جیاوازەکان و دەبنە هۆی پێشەکەوتنی زیاتری کۆمەڵگە، ئەمەش دەگەڕێتەوە بۆ ئەو گرنگیدانەی کەوا بە گەنجانی دەدەن و هەمیشە هێز دەدەنە لایەنی پەروەردەیی گەنجان بۆ ئەوەی لە ڕێگەی ئەم پەروەردەیەوە بتوانن سوود لە توانا و هیزر و بازووی گەنجان وەربگرن، هەر کۆمەڵگەیەک پێشکەوتووخوازبێت ئەوا یەکەم هەنگاو بۆ ئەم پێشکەوتنەی کە مەبەستیەتی، لایەنی پەروەردەکردنی تاکەکانە بە تایبەتیش توێژی گەنجان، پەنا بردن بۆ لایەنی پەروەردەیی هۆکاری سەرەکی پێشکەوتنی هەر کۆمەڵگەیەکە ، بەمەش بە ماوەیەکی کەم تا زۆر ئەم کۆمەڵگایانەی کەوا بەم میکانیزمە خۆیان پێشدەخەن ئەوا بە ئاستی بەرزی کۆمەڵگەکان دەگەن.\nلەمڕۆدا کۆمەڵگەی ئێمە پێویستی زۆری بە پەروەردە هەیە بەو پێیەی کەوا لە ئێستادا زۆرترین هۆکاری کەوتنمان هەیە هەم لە ڕووی سیاسی و هەم لە ڕووی کۆمەڵایەتییەوە، بۆیە بە زووترین کات دەبێت بیر لەو میکانیزمە بکەینەوە کە لایەنی پەروەردەییمان بەهێز بکەین و بە تایبەتیش کار لەسەر هێز و توانای گەنجاکەنمان بکەین بە پەروەردەکردنێکی ڕاست و تەندروست، بۆ ئەوەی تا زووە ڕزگارمان بێت لەم هۆکارانەی کەوا دەبنە هۆی زیاتر دواکەوتن و تێکچونی شیرازەی کۆمەڵگەکەمان .\nدەبێت سەرەتا لە گەنجەکانمانەوە دەستپێ بکەین و لەوێوە چاوهەڵبڕینە پێشکەوتنی کۆمەڵگە، چونکە بربڕەی پشتی هەر کۆمەڵگەیەکی پێشکەوتوو وەک لەسەرەوە ئامەژەمان پێکرد گەنجە، بۆیە دەبێت سەرەتا هەوڵەکانمان چڕبکەینەوە بۆ ئەوەی گەنجانمان لە ڕووی زیهنییەوە خۆیان پێشبخەن و لە ڕووی جەستەییشەوە تواناکانیان بەگەڕ بخەن لە داهێنان و پێشکەوتندا، ئەمەش دەبێت لە پێشدا وا بکەین کە کۆژانەکانی گەنجان بدۆزینەوە و دەربازیان بکەین لە گرێکوێرە کۆمەڵایەتی و ئابووری و سیاسیەکان، بەمەش دەتوانین وا بکەین کە گەنج ئیتر توانای بەگەڕ بخات و تواناکانی خۆی لە ڕووی هیزری و جەستەییەوە پێشبخات و وا بکات کە بنچینەی کارکردنی لە پێناو ئاواکردنی کۆمەڵگەیەکی پێشکەوتوو و بەهێز بێت، نەک لە پێناو ژیان و داهاتووی خۆی بەتەنها، دەبێت وا لە گەنجەکانمان بگەیەنین کە پێشەکەوتن و بەهێز بوونی کۆمەڵگە گرەنتییە بۆ خۆشگوزەرانی، دواکەوتنی کۆمەڵگەش هۆکار و گرەنتییە بۆ ئەوەی کە بارودۆخ و گوزەرانمان پێکەوە لە کۆمەڵگەدا خراپ بێت، بۆیە تاکو گەنج نەبێتە ئەو ناوەندەی کەوا کۆمەڵگەی پێ پێشبخەین، هەرگیز ناتوانین ببینە کۆمەڵگەیەکی سەرکوتوو و پێشکەوتوو و بەهێز، بەڵکو بەردەوام ڕوو لە دواکەوتوویی دەکەین و هەمیشە وڵاتمان لە بارودۆخی خراپدا دەمێنێتەوە، چونکە کلیلی هەر کۆمەڵگەیەک بێگومان توانا و لێهاتوویی و سەلیقەی گەنجەکانیەتی و هەر ئەم توێژەشە دەبێتە هۆکاری سەرەکی پێشکەوتنی.\nبۆیە دەبێت گەنجان زیاتر گرینگیان پێ بدرێت و لە مافەکانیان بێ بەش نەکرێن، بێگومانیش لای هەمووان ئاشکرایە هەر کاتێک گەنج مافی تەواوی پێدرا ئەوا ئەرکە گشتیەکانی بە باشترین شێوە بەڕێوەدەبات و جێبەجێی دەکات، بەڵام ئەگەر مافی تەواویان پێ نەدرێت بێشک ئەوانیش بە ئەرکەکانیان هەڵناستن و دەبنە بارگرانی بۆ کۆمەڵگە و بێ هیوایی لە نیشتمانەکەیان دوریان دەخاتەوە و وایان لێ دەکات پەنا ببەنە بەر کۆچکردن و هەڵهاتن لە نیشتمانی دایک، ئەمەش زەرەرێكی تری گەورەی مرۆییە کە ئێمە دەیکەین، ئەم زەرەرەش هەم لە ئێستا و هەم لە داهاتووشدا کاریگەری زۆر خراپ بەجێدەهێڵێت، بۆیە دەبێت هەوڵ بدەین گەنجانمان پێشبخەین و پەروەردەیەکی تەندروستیان بکەین، لە پاڵ ئەمەشدا دەبێت هەرچی ماف و داواکاری هەیە بۆیان جێبەجێ بکرێت، پێشکەوتنی کۆمەڵگە تەنها لە ڕووی زانستەوە نییە بەڵکو لە ڕووی سەرمایەی مرۆییشەوەیە کە مەعریفەیە، هەم ئەم سەرمایەشە دەبێتە هۆی پێشکەوتن و گەشەسەندنی کۆمەڵگە لە ڕووی زانستەوە، کەواتە سەرمایەی مرۆیی و سوودلیبینی گرەنتیە بۆ پێشکەوتنی زانست، تاکو گەنجانمان پەراوێز بخەین و فەرامۆشیان بکەین لە ئاستی پێشکەوتنەکانی جیهاندا دوادەکەوین، چونکە ئەو هێز و توانایەی لە گەنجدا هەیە لە توێژێکی تردا نییە، بۆیە دەبێت پێش ئەوەی سوود لە هێز و توانای هەر توێژێکی تر وەربگرین، پێویستە سەرەتا سوود لە هێز و توانای توێژی گەنجان وەرگرین و ئەو پێشکەوتنخوازی و نوێگەرییە لە ئەقڵی گەنج بگوازینەوە بۆ نێو جەرگەی کۆمەڵگە، چونکە ئەم ئەقڵە هەم دەتوانین ئاستی وڵاتمانی پێ بۆ پێشەوە ببەین، هەمیش دەتوانین لە ڕووی ئاستی زانستی و مەعریفییشەوە تاکەکانمانی لە کۆمەڵگەدا پێ هۆشیار بکەینەوە، گرینگی لایەنی پەروەردەیی تاک بە تایبەت گەنج، پەیوەستە بە فراوان بوونی مەودای پێشکەوتن لە هەموو کایەکانی تری کۆمەڵگە، بە تایبەیتیش مەعریفەی سیاسی و کۆمەڵایەتی، کە ئەم دوو کایەیە دەبێتە هۆکاری پێشکەوتنی پەروەردەیی کۆمەڵگەکان لە ڕووی زانست ومەعریفەوە، لەگەڵ ئەمەشدا ئاستی ڕۆشنبیری تاکەکان لە کۆمەڵگە بەرز دەکاتەوە و هۆشیاریان دەکاتەوە لە هەر شتێک کە پەیوەندی هەیە بە ژیانی گشتییەوە.\nبڵاوکراوەی پێشووئەمریکا ژمارەی سەربازەکانی لە ڕۆژئاوای کوردستان زیاد دەکات\nبڵاوکراوەی نوێترد.بەرهەم باجی هەڵوێستەکانی بەغدای دایەوە\nPosted on ئاب 11, 2020 0 798


بەرگری نوێنەرایەتی:هۆکاری سەردانەکەی ماکنزی بۆ عێراق ئاشکرا دەکات\nالسبت 08 شباط 2020 - 12:13\nلیژنه‌ى ئاسایش و به‌رگرى نوێنه‌رایه‌تى،هۆكارى سه‌ردانه‌كه‌ى ژه‌نه‌ڕال ماكنزى بۆ عێراق ئاشكرا ده‌كات.\nگاتع ریكابى ئه‌ندامى لیژنه‌ى ئاسایش و به‌رگرى نوێنه‌رایه‌تى له لێدوانێكى بۆ ئاژانسى هه‌واڵى عێراقی(اه‌ع) رایگه‌یاند:" مه‌به‌ست له سه‌ردانه‌كه‌ى ماكنزى بۆ عێراق بۆ وتوێژكردنه له باره‌ى بریاره‌كه‌ى په‌رله‌مانه‌وه كه حكومه‌تى پابه‌ند كردووه به چوونه ده‌ره‌وه‌ى هێزه بیانیه‌كان له عێراق له نێوانیشیاندا هێزه ئه‌مریكیه‌كان"، ئاماژه‌ى به‌وه كرد "واشنتۆن له رێگاى سه‌ردانه راسته‌وخۆكانیه‌وه ده‌یه‌وێت حكومه‌تى عێراقى رازى بكات كه پاشگه‌ز ببێته‌وه له بریارى كردنه ده‌ره‌وه‌ى هێزه بیانیه‌كان".\nریكابى جه‌ختى كرده‌وه" ئه‌نجومه‌نى نوێنه‌ران به هیچ شێوه‌یه‌ك له‌و بریاره پاشگه‌ز نابێته‌وه وهیچ پاساوێك نیه بۆ مانه‌وه‌ى هێزه بیانیه‌كان له خاكى عێراق و داواى له به‌رپرسانى حكومى كرد كه چیتر گوێ بیستى لایه‌نى ئه‌مریكى نه‌بن له‌مباره‌یه‌وه ".\n1.سبه‌ى كازمى وهاوتا میسرییه‌كه‌ى یاداشتنامه‌ى هاوبه‌شى لیژنه‌ى باڵاى نێوان هه‌ردوو وڵات واژۆ ده‌كه‌ن\n2.کۆبوونەوەکانی لیژنەی باڵای ھاوبەشی عێراقی- میسری لەبەغدا دەستیپێکرد\n3.سەرۆک کۆمار :ئەرکی ھەموو لایەکە سەرکەوتنی یەکجاری دژی تیرۆر بەدیبھێنن\n4.سەید سەدڕ بانگەوازێک ئاڕاستەی سعودیە دەکات